Avio kompanije, aerodromi i letovi - R-TOURS\nMeđunarodni Aerodrom Tivat smešten je 4 km od centra grada Tivta, 8 kilometara od Kotora i 20 kilometara od Budve, a planine koje se strmo dižu oko aerodroma i pista koja se završava na 50 metara od voda Boko-Kotorskog zaliva, predstavlja pravi izazov prilaza i sletanja. Aerodrom u Tivtu ne predstavlja transferni centar a na…\nPodgorički međunarodni aerodrom smešten je oko 12 kilometara južno od prestonice Crne Gore, Podgorice i uz aerodrom u Tivtu jedan je od dvaju civilnih aerodroma u Crnoj Gori. Smešten je pored magistralnog puta sa dve oznake: E65 i E80, a koji povezuje Podgoricu sa crnogorskim primorjem preko Skadarskog jezera i tunela Sozina. Zbog neposredne blizine…\nLet Beograd – Moskva\nUkoliko želite da letite u Moskvu i dalje, u druge ruske gradove, R-TOURS kao specijalizovani turoperator za Rusiju (i zemlje bivšeg SSSR-a) svakako može da Vam izađe u susret i obezbedi najjeftinije avio karte. Takođe, R-TOURS ima i specijalnu mogućnost prodaje avio karata za sve unutrašnje letove u okviru Ruske Federacije što će Vaš put…\nAeroflot je nacionalna i najveća aviokompanija Rusije. Ujedno, Aeroflot je i jedna od najstarijih avio kompanija na celom svetu. Nastao je 09. februara 1923. godine kao avio kompanija „Dobrolet“ –nacionalna avio kompanija Sovjetskog Saveza. Nakon raspada SSSR-a, Aeroflot se raspao na više od 300 manjih regionalnih kompanija koje su postale nacionalne kompanije novonastalih država ili…\nAerodrom Domodedovo, Moskva\nMoskovski aerodrom Domodedovo je danas najveća vazduhoplovna luka u Rusiji i deo je dve globalno najveće vazdušne alijanse Star Alliance i Oneworld. Smešten je na oko 42 km jugoistočno od centra prestonice Rusije. Preko njega godišnje prelazi preko 25 miliona putnika. Aerodrom je vodeći poslovni objekat Moskovskog gradskog okruga Domodedovo. Trenutno, a prostire se na…\nAerodrom Moskva – Šeremetjevo\nAerodrom Šeremetjevo je najveći aerodrom u Moskvi posle aerodroma Domodedovo i baza je nacionalne aviokompanije Aeroflot kao i ruske low cost kompanije Avianova. Aerodrom Šeremetjevo je važan tranzitni centar između Evrope i Azije i veliko čvorište Sky Team alijanse. Smešten je na oko 29 kilometara udaljenosti sverozapadno od centra Moskve. Preko Šeremetjeva u godinu dana…\nMontenegro Airlines je nacionalna aviokompanija Crne Gore sa sedištem u Podgorici. Matični aerodrom, baza je takođe aerodrom Podgorica – Golubovci kao i aerodrom Tivat. Montenegro Airlines leti ka destinacijama u Evropi i regionu a znatan obim saobraćaja odnosi se na čarter letove širom Evrope, tokom letnjih meseci a za potrebe Crnogorskog turizma tj. dovođenja stranih…\nDomaća nacionalna aviokompanija Air Serbia ima dugu tradiciju koja datira od davne 1927. godine a ova činjenica je svrstava u red najstarijih evropskih avio kompanija. Naime, Air Serbia važi za šesnaestu najstariju avio kompaniju u Evropi! Ova avio kompanija je više puta menjala ime, vizuelni identitet ali i naziv zemlje kojoj je bila matična avio…\nAerodrom Vnukovo, Moskva\nMeđunarodni aerodrom Vnukovo je smešten 27 kilometara jugozapadno od centra Moskve a 11 km od početka tzv. „Moskovskog prstena“ (autoputa koji okružuje čitavu Moskvu), i treći je aerodrom po količini godišnjeg prometa u Rusiji ali i sa najvećom tendencijom rasta od svih aerodroma najveće evropske države. Primerice u 2010. godini je usluge ovog aerodroma koristilo…\nArodrom Beograd – Nikola Tesla poznat je i pod ranijim nazivom „Aerodrom Surčin“. U javnosti ga često simbolično nazivaju „Kapija Srbije“ iz razloga što predstavlja glavni, mogli bismo da kažemo i jedini aerodrom Srbije. Naravno, ovom tvrdnjom, nenamerno nipodaštavamo važnost ostalih, na prvom tj. drugom mestu aerodroma Konstantin Veliki u Nišu. Aerodrom Nikola Tesla je…\nZašto su avio karte u low-cost aviokompanijama jeftine? U čemu je tajna low-cost avio saobraćaja? Jeftine avio karte su suština i osnovna karakteristika poslovanja low-cost ili niskobudžetnih avio kompanija. Sigurno ste se zapitali zašto je to tako?! Osim gotovo neverovatno niske cene avio karata (u odnosu na ostale avio kompanije), druga najvažnija stvar u njihovom…


Mladi dali podršku Ujedinjenoj seljačkoj stranci\nU petak, 6. septembra, u sali bioskopa Centra za turizam, kulturu i sport u Svrljigu održana je tribina i skup mladih članova i simpatizera Ujedinjene seljačke stranke. Skupu je prisustvovalo više od 250 svrljiških omladinaca.\nIzveštaj o radu u prethodnom periodu i predloge za buduća ulaganja u Svrljig izneo je predsednik omladine USS Marko Mladenović, inače pomoćnik predsednika Opštine Svrljig.\nJedna od najuspešnijih ideja ove stranke, a koja je sprovedena u delo, jeste da kroz određeni vid stimulacije pomaže mladim ljudima, najpre mladim bračnim parovima i školarcima, odnosno studentima iz Svrljiga.\nUlažemo u budućnost, ulažemo za bolje sutra, istakao je Mladenović.\nMladenović je dodao da se naporno radi na urbanizaciji gradskog jezgra, te da se do 2015. godine očekuje i kompletna izgradnja kupališnog kompleksa na SC Pastirište.\nPotrudićemo se da što pre završimo sportsku halu koja je započeta da se gradi davnih devedesetih, kao i bazen na Pastirištu, a pored svega toga, moramo naći mogućnost za upošljavanje i otvaranje novih radnih mesta, zaključio je Mladenović.\nNa kraju, skup je pozdravio i čovek koji je najzaslužniji za postojanje Ujedinjene seljačke stranke, jedine stranke čije sedište nije u Beogradu već u malom Svrljigu, Milija Miletić.\nDrago mi je da vas vidim u ovolikom broju i da ste uz nas, trudićemo se da vam obezbedimo bolje uslove života u svim pogledima, istakao je Milija Miletić.\nNakon radnog dela druženje je nastavljeno kulturno zabavnim programom.\nMarko Mladenović, OO USS Svrljig, Ujedinjena Seljačka Stranka, USS SVRLJIG\nPrevPrethodnaFoto info: Opasno „parkiranje“\nSledećaRevitalizacija i oživljavanje svrljiških selaNext


Danas je Svetski dan deteta - OBRAZOVNI CENTAR TRIANGL\nU Srbiji se danas, ali i širom sveta, obeležava Svetski dan deteta, uz podsećanje na neophodnost ostvarivanja prava dece. Ovaj dan se obeležava s ciljem da se skrene pažnja javnosti na sve obaveze koje društvo ima prema deci, kao i na najvažnije probleme sa kojima se deca suočavaju.\nSvetski dan deteta proglašen je 20. novembra 1954. godine u Generalnoj skupštini Ujedinjenih nacija, a pet godina kasnije usvojena je i Deklaracija o pravima deteta. Generalna skupština UN usvojila je 20. novembra 1989. godine Konvenciju o pravima deteta, prvi međunarodni dokument u oblasti ljudskih prava koji se posebno bavi decom.\nKonvenciju su ratifikovale 193 države, a njeni osnovni principi su pravo na život, opstanak i razvoj, najbolji interes deteta, pravo na participaciju kao i pravo na nediskriminaciju. Sva deca imaju prava iz ove Konvencije, bez obzira na to ko su, gde žive, šta im roditelji rade, da li su siromašni ili bogati, kojim jezikom govore, kojoj religiji ili kulturi pripadaju, da li imaju neku smetnju ili invaliditet.\nIpak, uprkos odredbama Konvencije i napretku koji je postignut, statistika pokazuje da se deca i dalje suočavaju sa velikim izazovima. Najveći od svih jeste siromaštvo koje prouzrokuje i druge probleme sa kojima deca u 21. veku ne bi trebalo da se suočavaju. Pored siromaštva veliki problem dece jeste i nevakcinacija, ali i neadekvatna ishrana, kao i nedovoljna socijalizacija i obrazovanje koji su veoma važni za razvoj deteta.\nDeca su, na žalost, često izložena nasilju i nasilnim metodama vaspitavanja kod kuće, što doprinosi njihovom negativnom razvoju. Poslednjih godina sve je učestalije i vršnjačko nasilje, i to najčešće među decom osnovnih, ali i srednjih škola. Neke stvari se menjaju i postaju bolje, ali je i dalje neophodno ulagati snagu i raditi na što boljem ostvarivanju svih prava deteta na globalnom nivou.\nSrbija, ali i nadležne državne institucije rade na sveobuhvatnom ostvarivanju prava dece, kao i na zaštiti dece od zlostavljanja i zanemarivanja, sa posebnim akcentom na vršnjačko nasilje.\nSrbija je među prvim zemljama koje su ratifikovale Konvenciju o pravima deteta, a naši zakoni su uglavnom usklađeni i sa Konvencijom, ali i sa evropskim standardima u ovoj oblasti. U ostvarivanju i zaštiti prava deteta ne sme da bude kompromisa, a najbolji interesi deteta moraju da imaju prednost u odnosu na sve druge interese i ciljeve.


Engleski kao maternji - Najmodernija privatna osnovna škola u regionu\nENGLESKI JEZIK KAO MATERNJI\nPROZOR U SVET ZA SAVREMENE ŠKOLARCE\nU današnjem globalnom i dinamičnom društvu, uz otvorenost koju donosi internet, poznavanje engleskog jezika predstavlja neophodan uslov za obrazovanog i uspešnog pojedinca 21. veka.\nVladanje engleskim jezikom otvara učenicima prozor u svet i pristup velikom broju informacija, a obrazovni proces je bogatiji kada su njegovi učesnici u stanju da razumeju materijale na engleskom.\nIstraživanja ukazuju na to da su delovi mozga zaduženi za jezik u fazi rapidnog rasta u periodu od 6. do 13. godine. Dakle, jezik se najbolje usvaja u ovim godinama.\nZbog toga u Savremenoj posebnu pažnju poklanjamo engleskom jeziku.\nKod Kombinovanog – dvojezičnog programa nastava je dvojezična: na srpskom i engleskom jeziku.\nMeđutim, i školarci koji se odluče za Nacionalni program imaju jak engleski jezik. Pored fonda časova propisanog programom Ministarstva prosvete, nauke i tehnološkog razvoja, učenici dobijaju priliku da usavršavaju svoj jezik na dodatnim, besplatnim online kursevima engleskog jezika.\nBENEFITI UČENJA STRANOG JEZIKA U RANOM UZRASTU\nPOBOLJŠANJE OPŠTIH KOGNITIVNIH SPOSOBNOSTI\nEFIKASNIJE REŠAVANJE PROBLEMA\nBOLJA PERCEPCIJA PROSTORNIH RELACIJA\nRAZVIJENIJE KOMUNIKATIVNE SPOSOBNOSTI\nPRESTIŽNI CAMBRIDGE ENGLISH SERTIFIKATI\nOsnivač Savremene osnovne škole, kompanija LINK group, ima status Cambridge Assessment English Authorised Centre. Organizacija i administracija polaganja Cambridge Assessment English ispita realizuju se u okviru LINK Examinations Institute.\nZbog toga svi učenici Savremene osnovne škole dobijaju online kurseve engleskog jezika koji ih pripremaju za polaganje Cambridge English ispita i imaju mogućnost da steknu prestižne sertifikate.\nPutem LINK Examinations Institute, ispitnog centra za engleski jezik, učenici mogu da steknu značajne Cambridge kvalifikacije:\nEnglish Starters (Pre A1 Starters) – Ovaj nivo predstavlja početak putovanja za svakog učenika kada je reč o učenju engleskog jezika i posebno je prilagođen deci.\nEnglish Elementary (A2 Key) – Osnovni nivo ispita, koji je sjajan za početnike. Ova kvalifikacija je dokaz sposobnosti učenika da komuniciraju na engleskom jeziku u jednostavnim situacijama.\nEnglish Pre-Intermediate (B1 Preliminary) – Ovaj nivo znanja je dokaz da su učenici savladali osnove engleskog jezika i da su sposobni da komuniciraju na engleskom u praktičnim, svakodnevnim situacijama.\nEnglish Intermediate (B2 First) – Ovo je najpopularniji Cambridge ispit, priznat od strane hiljada poslovnih i obrazovnih institucija širom sveta. Ova kvalifikacija je potvrda sposobnosti učenika da prate nastavu i nastave školovanje na engleskom jeziku ili da žive na engleskom govornom području.\nEnglish Upper Intermediate (C1 Advanced) – Napredni nivo ispita koji dokazuje da učenici poseduju one jezičke veštine koje traže svi svetski univerziteti. Više od 8.000 obrazovnih, poslovnih i državnih institucija širom sveta priznaje C1 Advanced kvalifikaciju kao dokaz visokog postignuća u učenju engleskog jezika.\nSvetski priznate kvalifikacije\nNa ovaj način, vaš školarac ne samo da ovlada engleskim jezikom, već ima i priliku da stekne jedan od najcenjenijih sertifikata kao potvrdu svog znanja. Time mu se otvaraju vrata međunarodnih gimnazija, svetskih univerziteta, a kasnije i svetsko tržište rada.\nCambridge English kvalifikacije su priznate od strane više od 20.000 univerziteta, poslodavaca i državnih organa širom sveta. Ove kvalifikacije otvaraju vrata visokog obrazovanja i unapređuju šanse za zaposlenje jednoga dana, a isto tako, zbog činjenice da su globalno priznate, mogu značajno povećati vašu šansu za dalje usavršavanje.


Tradicija adut Zvezde u Kupu Srbije – CZBG portal\nTradicija adut Zvezde u Kupu Srbije\nponedeljak 15.04.2019\tNema komentara na Tradicija adut Zvezde u Kupu Srbije\nFudbaleri Crvene zvezde će niz duela na putu do duple krune nastaviti u utorak od 17 časova protiv Mladosti iz Lučana sa željom da, pred svojom publikom, naprave prvi od dva koraka ka finalu Kupa Srbije.\nŠampionu Srbije i osvajaču 24 trofeja u Kupu, ovo će biti 51. polufinale, a kroz 70 godina učešća u najmasovnijem domaćem takmičenju crveno-beli mogu da se pohvale sa vrlo dobrim učinkom.\nZvezda je u 36 od 50 polufinalnih borbi uspevala da se plasira u finale, odnosno da 72% utakmica reši u svoju korist. Da učinak bude još impresivniji, tim iz Ljutice Bogdana je i na sledećem koraku često ostvarivao pobede i stizao do trofeja. Crveno-beli su od 36 finala pobedili u 24, odnosno u dve trećine susreta.\nTradicija je na strani ekipe Vladana Milojevića i u susretima sa Lučancima. Zvezda je protiv Mladosti igrala dva puta u Kupu Srbije, 2011. i 2017. godine, a oba duela pripala su aktuelnom šampionu.\nPrvi susret aktuelnih rivala u Kupu dogodio se u sezoni 2011/12. kad je Zvezda u šesnaestini finala slavila 2:1, a drugi meč odigran je 5. aprila 2017. godine kad su crveno-beli pobedom 4:2 eliminisali Mladost u četvrtfinalu.\nMladost, osim u Kupu Srbije, ne zna za pobedu protiv Crvene zvede ni u prvenstvu već decenijama. U novom milenijumu crveno-beli su ostvarili 12 pobeda i četiri remija u šampionatu protiv Lučanaca, a ukupan međusobni skor rivala kroz istoriju je 17 pobeda Zvezde, četiri remija i dve pobede Mladosti od kojih je poslednja bila 6. aprila 1997. godine.


10 najboljih hotela koji primaju kućne ljubimce - Sveti Marko (Firenca)\nHoteli pogodni za boravak sa kućnim ljubimcima u Istorijski centar Firence\nHoteli pogodni za boravak sa kućnim ljubimcima u L'Isolotto\nHoteli koji dozvoljavaju kućne ljubimce - Sveti Marko (Firenca), Italija\nHoteli koji primaju kućne ljubimce - Sveti Marko\n16 od 1.554 objekta odgovara vašim filterima. Obriši sve filtere\nFiltrirajPrimamo ljubimceSveti Marko\nSmeštajni objekat br. 1 od 1.554 – odnos cena/kvalitet – Firenca\nSmeštajni objekat br. 2 od 1.554 – odnos cena/kvalitet – Firenca\nSmeštajni objekat br. 3 od 1.554 – odnos cena/kvalitet – Firenca\nSmeštajni objekat br. 4 od 1.554 – odnos cena/kvalitet – Firenca\nSmeštajni objekat br. 5 od 1.554 – odnos cena/kvalitet – Firenca\nSmeštajni objekat br. 6 od 1.554 – odnos cena/kvalitet – Firenca\nSmeštajni objekat br. 7 od 1.554 – odnos cena/kvalitet – Firenca\nSmeštajni objekat br. 8 od 1.554 – odnos cena/kvalitet – Firenca\nSmeštajni objekat br. 9 od 1.554 – odnos cena/kvalitet – Firenca\nSmeštajni objekat br. 10 od 1.554 – odnos cena/kvalitet – Firenca\nSmeštajni objekat br. 11 od 1.554 – odnos cena/kvalitet – Firenca\nSmeštajni objekat br. 12 od 1.554 – odnos cena/kvalitet – Firenca\nSmeštajni objekat br. 13 od 1.554 – odnos cena/kvalitet – Firenca\nSmeštajni objekat br. 14 od 1.554 – odnos cena/kvalitet – Firenca\nSmeštajni objekat br. 15 od 1.554 – odnos cena/kvalitet – Firenca\nSmeštajni objekat br. 16 od 1.554 – odnos cena/kvalitet – Firenca


Regioni arhiva vesti 31.01.2016 - Naslovi.net\nNajbolji pronalazač među srednjoškolcima, ali u Srbiji nisu zainteresovani za njegov izum\nNikola Tepić je učenik Treće beogradske gimnazije i dobitnik svetosavske nagrade. Vicešampion je na Olimpijadi mladih naučnika u Turskoj, a za njegov izum zainteresovani su stranci, ali ne i naši. On je najbolji pronalazač na svetu među… »\nSvedoci optužbe branili Ćiru Magičnog\nJužne vesti 31.01.2016\nDve godine nakon što je gradonačelnik Niša policiji prijavio da je dobio pretnje od poznatog književnika Zorana Ćirića, otpočelo je saslušanje svedoka. Dok se Zoran Ćirić branio ćutanjem, ali negirao da je bilo kome pretio, njega su praktično… »\nZukorlić izgubio kompas, ne veruje više ni najbližim saradnicima a kamo li Ugljaninu!\nSandžak haber 31.01.2016\nZukorlić Muamer se preko svog portala sandzakpress oglasio tekstom “Nacionalno pomirenje ili nacionalni blok.” Nije udostojio svoje simpatizere, koji su uzrujani zbog odlaska pod skute Ugljaninu, niti samog Sulejmana i njegove saradnike uskomešane i… »\n31.01.2016 Regioni, izvori


Stranci na Berzi aktivniji — Викиновости\nStranci na Berzi aktivniji\nBEOGRAD, 13. aprila 2010. (Beta) - Prosečno dnevno učešće stranih investitora u trgovini na Beogradskoj berzi u prvom ovogodišnjem kvartalu bilo je gotovo 35 odsto, 31 odsto veće nego u prvom tromesečju 2009, pokazuju podaci srpskog tržišta kapitala.\nUčešće stranaca je u prva tri meseca 2010. bilo veće nego u istom periodu prošle godine i u trgovini akcijama i u trgovini obveznicama RS. U trgovini akcijama učešće stranih ulagača je u prvom tromsečju bilo nešto više od 38 odsto i premašilo je prošlogodišnje u odgovarajućem periodu za bezmalo 15 procenata.\nNa strani kupovine akcija učešće stranaca je u periodu januar-mart bilo nešto veće od 51 odsto ili za 93 odsto veće nego u prvom kvartalu prethodne godine, dok im je učešće na prodajnoj strani bilo malo veće od 25 procenata.\nStatistike Beogradske berze pokazuju i da je u prva tri meseca ove godine učešće stranaca u trgovini obveznicama RS bilo nešto veće od 16 odsto prosečno dnevno, za 113 odsto veće nego u istom periodu prošle godine. Inače, u martu je učešće stranih investitora u trgovini akcijama na dnevnom nivou bilo u proseku 54 odsto, 126 odsto veće nego u februaru.\n„Stranci na Berzi aktivniji” Новинска агенција Бета, 13. април 2010. (српски)\nPreuzeto iz „https://sr.wikinews.org/w/index.php?title=Stranci_na_Berzi_aktivniji&oldid=1509256”\n13. april 2010.\nOva stranica je poslednji put uređena na datum 13. april 2010. u 21:21 č.


Vanserijski rezultati postignuti za vreme neočekivanih događaja nisu garancija stabilne budućnosti kompanije.\nPandemija je sobom donela neslućene prilike za obogaćivanje. Sada se ta bogatstva rasipaju i gube velikom brzinom, prenosi Bloomberg.\nPandemija koronavirusa razotkrila je brojne propuste u svetskoj ekonomiji, propuste vlada i međunarodnih institucija da se obezbede i pripreme u slučaju globalne pandemije. Brojne kompanije popunile su tu prazninu, ubrzano razvijajući nove tehnologije ili se prilagođavajući novim potrebama i vanrednim okolnostima.\nSada, kada se te okolnosti polako smiruju, i kada tržište pokušava da se preorijentiše, svede račune i predvidi dalja kretanja, pokazuje se da dodatna vrednost koju su generisale te kompanije nije dugog veka.\nDobar primer za to Seegene, Inc. koja proizvodi testove za kovid. Seegene je razvio svoj test krajem januara prošle godine i kompaniji je vrednost skočila za neverovatnih 919 odsto na vrhuncu potražnje. Kada je potražnja opala, opala je i vrednost kompanije, a bogatstvo osnivača spalo je sa 1,6 milijardi na oko 800 miliona dolara.\nSlično je i s malezijskim proizvođačem rukavica Top Glove Corp. — kada je tržište shvatilo da će biti manje potrebne nego u jeku pandemije, počela su klađenja protiv kompanije, i usledio je pad od preko 40 odsto cene akcija, što je osnivačima i vlasnicima kompanije s računa zbrisalo 9 milijardi dolara. Sada kompanija pokušava da uzme nove investicije, kako bi se oporavila od velikih fluktuacija.\nIako su pojedine kompanije iskoristile trenutak povećane vrednosti za pozicioniranje na tržištu — recimo, za otkup sopstvenih deonica, ili nova ulaganja — većina je preko noći stekla stotine miliona ili čak milijarde, da bi gotovo preko noći izgubili većinu stečene dobiti.\nNa osnovu ovakvih kretanja na tržištu, stiče se utisak da je ekonomija korone vrsta mehura, i da povećana potražnja u najvećem broju slučajeva neće biti dobra za kompanije koje su najpre morale da razviju kapacitete, a potom i da se bore sa naglim opadanjem potražnje.\nPravi pobednici najverovatnije će biti proizvođači vakcina, koji su u jeku pandemije pronašli nove metode proizvodnje, koji će biti korisni i nakon ove krize. Kriza je dobra prilika za brzu zaradu i rizične poteze, ali samo trajna vrednost na tržištu može da pruži stabilnost i zaštiti kompaniju od ovakvih problema.\nponedeljak, 1. Mart, 2021.


Zbog pogoršanja situacije sa koronavirusom u Evropi, Mišlenov vodič je prinuđen da prilagodi svoje aktivnosti i odloži otkrivanje novih selekcija, uključujući i selekciju u Beogradu.\nUsled pogoršanja aktuelne zdravstvene krize, koja se u poslednjih nekoliko nedelja eksponencijalno ubrzala u mnogim delovima sveta, gastronomski i turistički sektor se suočavaju sa ogromnim izazovima, što se odražava i na aktivnosti ocenjivača Mišlenovog vodiča. S obzirom na to da je uticaj pandemije prisutan širom planete, Mišlenov vodič je bio prinuđen da pripremi novi raspored događaja i odloži predstavljanje pojedinih selekcija restorana. To se takođe odnosi i na otkrivanje selekcije u Beogradu, navodi se u saopštenju.\n„Pokretanje Mišlenovog vodiča za Beograd, ranije planirano za 11. decembar 2020, odlaže se usled pandemije COVID 19. Naši timovi su i dalje u bliskom kontaktu sa Nacionalnom turističkom organizacijom Srbije, a naše interesovanje za beogradsku kulinarsku scenu ostaje nepromenjeno. Redovno ćemo pratiti situaciju, dok će se pokretanje MICHELIN-ovog vodiča za Beograd obaviti u kasnijem terminu, koji će zajednički biti određen“ izjavio je Gvendal Pulunek, Međunarodni direktor MICHELIN-ovog vodiča.\nIsta situacija je i u Sjedinjenim Državama, gde su odložena nova predstavljanja u Čikagu, Vašingtonu, Njujorku i Kaliforniji. U Evropi su odloženi Mišlenov vodič za Veliku Britaniju i MICHELIN-ov vodič za Belgiju, pri čemu je nedavno promenjen i format Francuskih zvezdica. Kriza sa Covid-19 takođe je uticala na aktivnosti Vodiča u Aziji, gde je nedavno odlučeno da se odloži predstavljanje singapurske selekcije za 2021. godinu.\nMišlenov vodič ostaje posvećen svojim planovima u Srbiji, uz poštovanje njenih istorijskih vrednosti i profesionalizma. Anonimni i nezavisni ocenjivači Vodiča nastavljaju svoj rad u Beogradu, kako bi srpsku kulinarsku scenu uspešno predstavili na svetskoj pozornici, stoji u saopštenju.\nbeograd/mislen/mišlenov kulinarski vodič/Mišlenova zvezdica/Srbija


Nakon zabrane na Twitteru, Trump pokrenuo novu platformu | Tacno.net\nNakon zabrane na Twitteru, Trump pokrenuo novu platformu\nAutor 👤 RSE 23.2.2022. u 07:53\nDve tužbe u SAD protiv Facebook-ovog monopola\nGodinu dana nakon što su mu pojedine platforme velikih tehnoloških kompanija ukinule naloge nakon napada njegovih pristalica na američki Kapitol 6. januara 2021., bivši predsjednik SAD Donald Tramp (Trump) je pokrenuo novu aplikaciju za društvene mreže čiji su početak obilježile greške i kvarovi, pišu svjetski mediji.\nPlatforma uoči moguće kampanje\nAplikacija za društvene mreže Donalda Trampa debitirala je 21. februara dok bivši američki predsjednik pokušava da napravi rivala Tviteru (Twitter) i Fejsbuku (Facebook) uoči moguće kampanje za ponovno preuzimanje Bijele kuće 2024., napisao je Fajnenšl tajms (The Financial Times).\nPlatforma Truth Social je među brendovima kompanije TMTG (Trump Media & Technology Group), medijskog start-upa pokrenutog prošle godine u pokušaju da se bori protiv onoga što je bivši predsjednik opisao kao “tiraniju velikih tehnoloških kompanija”. Iz TMTG-a najavljuju da će platforma u SAD postati potpuno operativna do kraja marta.\nTramp je, naglašava britanski list, intenzivno koristio društvene mreže tokom svoje kampanje 2016. i tokom svog predsjedničkog mandata, često zaobilazeći tradicionalne kanale informisanja.\nMeđutim, Tviter, Fejsbuk i Jutjub (YouTube) zabranili su mu korištenje platformi nakon napada njegovih pristalica na američki Kapitol 6. januara 2021. i nakon optužbi da ih je Tramp poticao da koriste silu u pokušaju da ponište rezultate izbora 2020. godine.\nPosljednjih mjeseci, ističe Fajnenšl tajms, Tramp koji ima 75 godina, održavao je skupove u republikanskim centrima, iako nije izričito rekao da li namjerava da se ponovno kandiduje za Bijelu kuću 2024.\nPovratak Trampa na društvene mreže nakon što je prošle godine bio zabranjen na nekoliko platformi započeo je nespretno: novi poduhvat bivšeg predsjednika – Truth Social, bio je prepun grešaka, kvarova i pitanja koja se naziru, ukazuje Gardijan (The Guardian).\nUprkos tome što je bila dostupna za preuzimanje i automatski preuzeta na Epl (Apple) uređaje čiji su je korisnici unaprijed naručili, aplikacija je spriječila mnoge da kreiraju nalog.\nPojedini korisnici su izvijestili da su dodani na listu čekanja nakon nekoliko pokušaja registracije naloga s porukom: “Zbog velike potražnje, stavili smo vas na našu listu čekanja.”\nIpak, aplikacija je bila na vrhu liste besplatnih aplikacija dostupnih na Ep storu (App Store) u ponedjeljak, 21. februara i to osobama koje su zatražile njeno korištenje tokom faze testiranja.\nNova aplikacija, ističe Gardijan, zapanjujuće podsjeća na Tviter, kojem se Truth Social pozicionira kao necenzurisana alternativa. Tviter je odbio da komentariše da li planira pokretanje bilo kakve akcije zbog mogućeg kršenja autorskih prava.\nČak i dok detalji aplikacije počinju da cure, kompanija TMTG ostaje uglavnom obavijena velom tajne poput, ukazuje list, pitanja kako finansira svoj rast. U prošlogodišnjem saopštenju, TMTG je najavio spajanje s njujorškom kompanijom DWAC (Digital World Acquisition Corp) nakon čega bi im bilo dostupno više od milijardu dolara novčanih sredstava.\nTramp želi da aplikacija koju je razvila njegova nova medijska kompanija zagovara “slobodu govora” i izbjegava “cenzuru” poput Tvitera i Fejsbuka.\nUoči lansiranja aplikacije, kako ističe Vašington post (The Washington Post), iz kompanije su saopštili da je riječ o “američkoj platformi društvenih medija koja podstiče otvoren, slobodan i iskren globalni razgovor bez diskriminacije političke ideologije”.\nKorisnike koji se prijavljuju na Truth Social dočekao je mejl za registraciju koji opisuje klijentelu platforme kao one koji “govore istine”. Brojni korisnički nalozi su prijavili kašnjenja ili greške pri podešavanju naloga, napisao je list dodajući da je njihov novinar rano u ponedeljak uspio da preuzme aplikaciju i pošalje imejl za kreiranje naloga, ali poruka za verifikaciju nije odmah primljena.\nTramp je, dodaje list, najavio razvoj mreže u oktobru, rekavši: “Živimo u svijetu u kome talibani imaju veliko prisustvo na Tviteru, ali je vaš omiljeni američki predsjednik ućutkan”.\nVašington post je ranije izvijestio da bi mogli proći mjeseci od pokretanja aplikacije prije nego što ona postane potpuno funkcionalna i da je prema onima koji su upoznati s tim, Tramp bio frustriran tempom razvoja mreže.\nNakon što mu je zabranjeno korištenje naloga na Tviteru i Fejsbuku, Tramp je prošlog proljeća pokrenuo blog pod nazivom “Sa stola Donalda Trampa”. Međutim, ističe Vašington post, blog je imao malu čitanost i zatvoren je nakon nepunih mjesec dana.\nObaveze uklanjanja problematičnog sadržaja\nUobičajen stav među konzervativcima je da kompanije društvenih medija iz Silicijske doline ograničavaju slobodu govora uklanjanjem postova i korisnika.\nMeđutim, kako ističe BBC, uprkos obećanjima kompanije TMTG da će Truth Social biti “iskustvo bez cenzure”, svaka platforma društvenih medija na Ep storu i Gugl pleju (Google Play) mora ukloniti sadržaj koji krši pravila.\nTramp je, dodaje britanski javni servis, na svom Tviter nalogu imao više od 88 miliona pratilaca. Međutim, niti jedna od drugih alternativnih platformi koje se predstavljaju kao bez cenzure, kao što su Getr (Gettr), Parler, Gab i Rambl (Rumble), nije privukla toliko publike kao na velikim društvenim mrežama.\nKompanije poput Tvitera “imale su godine da razviju svoje platforme i kreiraju svoju publiku”, ističe Darel Vest (Darrell West), viši saradnik za tehnološke inovacije u Institutu Brukings (Brookings Institution) dodajući da bi Tramp mogao otkriti da će razvoj mreže biti puno teži nego što on misli.\nProšle godine, ukazuje BBC, Epl i Gugl su uklonili Parler iz svojih ponuda jer nije izbrisao postove koji su prijetili nasiljem i koji su sadržavali nezakonite aktivnosti. Povratak je dopušten samo nakon što je Parler prihvatio uslove pružanja usluga Epla i Gugla.\n“Jednostavno ne postoji način da se izbjegnu velike tehnološke kompanije”, kazao je Vest.


Američki provajderi prestaju da šalju korisnicima upozorenja o kršenju autorskih prav\nTema: Američki provajderi prestaju da šalju korisnicima upozorenja o kršenju autorskih prav\n05.02.2017, 20:22 #1\nAmerički provajderi prestaju da šalju korisnicima upozorenja o kršenju autorskih prava\nAmerički korisnici koji su preuzimali torente u prethodnih nekoliko godina, uglavnom su dobijali upozorenje od provajdera u kome se govorilo da krše autorska prava i da treba da prestanu to da rade. Međutim, čini se da je sada ovaj program ugašen.\nIdeja koja stoji iza ovih upozorenja o kršenju autorskih prava je da upozori korisnike da učestvuju u nezakonitim aktivnostima i pirateriji, a nada je išla ka tome da će ova automatizovana upozorenja uplašiti neke korisnike i odvratiti ih od te prakse. To je bio zajednički pakt provajdera i izdavačkih kuća, ali je očigledno da je ugašen zbog slabih rezultata koje je postizao u praksi.\nIako se borba protiv piraterije nastavlja, očigledno je da su odlučili da ovo nije efikasan put. Izvršni potpredsednik MPAA Stiven Fabricio kaže da su problem oni koji ponavljaju to delo, te da se procenjuje da je prošle godine u SAD preko P2P kanala preuzeto 981 milion filmova i TV serija. On dodaje da sistem jednostavno nije dobro podešen kako bi se bavio onima koji više puta ponavljaju takvo delo.


Srpska žirant za 800 miliona KM kredita za ERS, zdravstvo i OC „Jahorina“ - ISTOK - www.istokrs.com | Vijesti iz Istočne Hercegovine\nSrpska žirant za 800 miliona KM kredita za ERS, zdravstvo i OC „Jahorina“\nHome /Društvo, Republika Srpska/Srpska žirant za 800 miliona KM kredita za ERS, zdravstvo i OC „Jahorina“\nRepublika Srpska garantovaće ove godine za kredite do čak 800 miliona maraka koje će uzeti „Elektroprivreda RS“, Olimpijski centar „Jahorina“, Fond zdravstvenog osiguranja (FZO) i bolnice u Srpskoj.\nPred poslanicima Narodne skupštine Republike Srpske na posebnoj sjednici 16. jula naći će se Odluka o iznosu garancija koje može izdati Republika Srpska u 2019. godini.\nOdlukom se odobrava izdavanje garancija Srpske za kredite u ovoj godini do iznosa od 800 miliona KM, s tim da ukupna izloženost RS po izdatim garancijama ne može preći ograničenje od 15 odsto ostvarenog BDP-a u tekućoj godini.\nInteres za izdavanje garancija očito je najveći u oblasti energetike.\nU planu je da Vlada garantuje za kredit „Elektroprivrede RS“ od oko 300 miliona KM za izgradnju hidroelektrana „Bistrica“, „Janjina“ i „Buk Bijela“, za zaduženje od oko 100 miliona KM za remont termoelektrana, te za zaduženje od oko 200 miliona KM za izgradnju solarnih elektrana i vjetroparka „Trusina“.\nPored toga, interes za izdavanje garancija iskazan je i iz resora zdravstva, za izgradnju bolnice „Sveti apostol Luka“ Doboj u iznosu oko 104 miliona KM, te novo kreditno zaduženje FZO u iznosu od oko 60 miliona KM.\nTraže se garancije i za zaduženja bolnica u Gradišci i Sokocu u ukupnom iznosu oko 11 miliona KM za refinansiranja duga, te finansiranja prenesenih obaveza.\nZaduženje uz garanciju RS je neophodno i za OC „Jahorina“ za izgradnju gondole u iznosu od devet miliona KM.\nVlada će sa svakim pojedinačnim korisnikom garancije Republike Srpske potpisati ugovor o međusobnom regulisanju prava i obaveza.\n„Izvršavanjem svih planiranih kreditnih zaduženja, odnosno izdavanjem garancija Republike Srpske za kreditna zaduženja za koja su resorna ministarstva iskazala interes dostigao bi se nivo izloženosti Republike Srpske po izdatim garancijama u iznosu od 1.484 miliona KM, odnosno 13,44 odsto BDP-a“, navedeno je u obrazloženju Odluke.\nUkupna izloženost Republike Srpske po izdatim garancijama, prema preliminarnim podacima, na kraju maja ove godine bila je 547,91 milion KM ili 4,96 odsto BDP-a.\nGarancije Republike Srpske su, od kako je Vlada Republike Srpske za to preuzela nadležnosti Narodne skupštine, porasle za 67 odsto, odnosno sa 400 na 670 miliona KM, objavio je portal CAPITAL u aprilu.\nZa godinu Vlada RS izdala 270 miliona KM garancija!\nGarancija znači da će iz Budžeta RS biti vraćeni krediti ako pravna lica ne budu mogla vraćati zajmove, kao što se to desilo u slučaju kredita od pet miliona koji je uzelo preduzeće „Nikola Tesla“.\nNema kvoruma u Bileći – sjednica skupštine odgođena\nLIJEPA VIJEST ZA PIVOPIJE Višegrad dobio prvi POKRETNI PAB\nKategorije Odaberite kategoriju Info (6.471) Društvo (3.756) Ekonomija (487) Kultura (239) Politika (1.551) Sport (392) Izdvojeno (1.984) Lični stav (102) Nekategorisano (66) Opštine (2.191) Berkovići (58) Bileća (284) Čajniče (75) Foča (399) Gacko (209) Istočni Mostar (11) Kalinovik (74) Ljubinje (115) Nevesinje (233) Novo Goražde (18) Rudo (59) Trebinje (660) Višegrad (110) Regije (3.362) Bosna i Hercegovina (780) Crna Gora (4) Region (348) Republika Srpska (2.118) Srbija (15) Svijet (209) Zanimljivosti (87) E-knjiga (2) Facebook statusi (9) Pisma čitalaca (39)


Završni dan Zimske škole za poljoprivredne proizvođače opredeljen ratarskoj i stočarskoj proizvodnji | RTK\nZavršni dan Zimske škole za poljoprivredne proizvođače opredeljen ratarskoj i stočarskoj proizvodnji\nZavršni, treći dan Zimske škole za poljoprivredne proizvođače, u organizaciji Poljoprivredne savetodavne i stručne službe Kruševac, tematski, bio je opredeljen ratarskoj i stočarskoj proizvodnji, tako da su na dnevnom redu bila interesantna i aktuelna predavanja iz svih aspekata značajnih za ovu oblast.\nIzmeđu ostalog, bilo je reči o tehnologiji proizvodnje kukuruza, zatim o kabastoj stočnoj hrani, melioraciji zemljišta, pravilnoj upotrebi sredstava za zaštitu bilja, kao i organskoj proizvodnji i IPARD-u. Među predavačima su bili i redovni gost sa Instituta za kukuruz „Zemun polje“ dr Života Jovanović, savetodavci Radojka Nikolić, Snježana Vujinović i Nemanja Konstantinović, i iz Instituta za krmno bilje, Vladimir Zornić.\nUtisci o još jednom, 12. po redu, uspešno realizovanom Seminaru, pozitivni su i zadovoljavajući, pre svega, zbog velikog odziva mladih domaćina, istakao je direktor kruševačke Poljoprivredne službe Radomir Bušatović.\nPrethodno : Kapitalna investicija izgradnje Aerodroma Rusulje nastavlja se izgradnjom hangara i poletno slethih staza\nSledeće : Origami radionica namenjena učenicima osnovnih i srednjih škola


Kurti i Osmani poručili: Nećemo zaboraviti prošlost i genocid nad našim narodom\nobjavio sandzaklive 13. Juna 2022., 01:01\nPred nama je sigurna i bolja budućnost, ali prošlost ne zaboravljamo, poručili su danas kosovski premijer Albin Kurti i predsjednica Vjosa Osmani. Optužili su Srbiju da je počinila genocid na Kosovu 1999. godine, te najavili da će da traže pravdu za žrtve.\nNa Kosovu Albanci i kosovske vlasti danas obilježavaju “Dan oslobođenja” – ulazak međunarodnih vojnih i civilnih trupa 12. juna 1999., nakon 78-dnevnog bombardovanja tadašnje Savezne Republike Jugoslavije.\nOvog jutra najviši kosovski zvaničnici – kosovska predsjednica i premijer, odali su počast Ibrahimu Rugovi i aktivisti Ademu Demaćiju, a potom posjetili i kompleks posvećen Ademu Jašariju u Prekazu, piše “KosSev“.\nVjosa Osmani kazala je da je bivši predsjednik Kosova, Ibrahim Rugova “arhitekta nezavisnosti“ i neko ko je “izgradio mostove prijateljstva koji i danas služe Kosovu“.\nNaznačila je da su na današnji dan, nakon povlačenja srpskih snaga, NATO trupe ušle na Kosovo i vratili se civili koji su ga napustili uslijed, kako navodi Osmani, “masovne deportacije i etničkog čišćenja“.\n“Ovaj dan simbolizuje mnogo toga za sve naše građane, sav narod Kosova koji je decenijama bio ugnjetavan od strane genocidnog režima Miloševića“, ocijenila je Osmani, prenosi Koha.\nKurti je kazao da se danas Kosovo sjeća onih koji su “doprinjeli oslobođenju, miru i slobodi“, te ujedno, kao i Osmani, optužio Srbiju za genocid.\nIbrahim Rugova je dao veliki doprinos Kosovu i “internacionalizaciji albanskog i kosovskog pitanja, a tokom divlje okupacije od strane Miloševićevog aparthejda, koja je kulminirala genocidom nad našim narodom“, poručio je Kurti.\nNaznačio je da kosovske institucije “ne zaboravljaju prošlost“, kao i da su posvećene “pravdi za žrtve, štete i patnje naroda Kosova“.\n“Mi, kao institucije Republike Kosovo, prošlost sigurno nikada nećemo zaboraviti, insistiraćemo i radićemo na pravdi za sve žrtve, za svu štetu, patnje koje su nam nanijeli i na ovaj način zajedno sa narodom Kosova. Pred nama je sigurna i mnogo bolja budućnost“, naglasio je Kurti, prenosi prištinska Koha.\nVIDEO KOJI JE ZAPREPASTIO SVIJET: Čovjek je izvadio strijelu iz krokodilovog oka a onda ČUDO\nLjajić: Iz medija sam saznao da se vraćam u vladu…PolitikaLjajić, koji se oporavlja posle saobraćajne nesreće, rekao je za list „Alo“ da razgovora na tu temu do sada nije bilo, kao i da se još čekaju konačni …\n(VIDEO) Čanak uživo iz Ukrajine: Ako Kijev padne, ujutro bi bio rat u BiH! Rat m…Politika“Nas je od rata u BiH dijelio pad Kijeva! Da je Kijev pao, sutra ujutro bi bio rat u BiH! Rat se mora završiti porazom Rusije i smrću Putina – nema dr…


HomePolitikaGrenel: Bajden politizuje dijalog Beograda i Prištine\n„Uradivši to, on je garantovao da neće biti napretka pre novembra i narod Kosova i Srbije moraće da sačeka, ponovo, da političari prestanu da ih koriste“, naveo je Grenel na Tviteru.\nOn je ocenio da zato ne bi trebalo da bude iznenađenje da je Bajden, koji će najverovatnije biti imenovan za predsedničkog kandidata demokrata, nastavio da daje, kako je ocenio, samo prazna obećanja „narodima Kosova i Srbije“.\nGrenel je istakao da se, za razliku od Bajdenovog pristupa koji se zasniva, kako je naveo, na mnogo govora, a malo akcije, Trampova administracija usredsredila na preduzimanje „važnog prvog koraka ekonomske normalizacije između Kosova i Srbije“.\nGrenel je rekao da je predsednik Tramp omogućio da se postignu rezultati na koje se odavno čeka, dok „Bajden opet samo priča, baš kao što je to činio tokom 40 godina u Vašingtonu“.\n„Građani Kosova i Srbije znaju da nema poređenja između osam godina praznih obećanja Obame i Bajdena i akcija Trampove administracije“, poručio je Grenel.


JP Gradsko Stambeno-Propozicije konkursa DEČIJI LIKOVNI KONKURS „MOJ LIFT IZ MAŠTE“\nPropozicije konkursa DEČIJI LIKOVNI KONKURS „MOJ LIFT IZ MAŠTE“\nTrajanje konkursa: Konkurs je otvoren od petka, 25. oktobra 2013. godine, a u konkursu učestvuju svi radovi koji stignu na adresu JP „Gradsko stambeno“ do ponedeljka, 18. novembra 2013. godine u 12.00 časova.\nTema konkursa: „Moj lift iz mašte“\nDopunsko objašnjenje teme: Javno preduzeće „Gradsko stambeno“ šest godina sprovodi svoju prepoznatljivu akciju „Lift nije igračka“, u okviru koje je veliki broj beogradskih školaraca, u svojim školama pogledao interaktivnu predstavu „Liftovanje“. Junaci predstave su Sanja i Marko, likovi sa strip nalepnica koje su postavljene u beogradskim liftovima, kao i Vila Liftila.\nPredstava „Liftovanje“ deo je edukativne kampanje „Lift nije igračka“ koju JP „Gradsko stambeno“ sa ponosom sprovodi već šestu godinu za redom. Kampanjom se promoviše sigurnost najmlađih školaraca, kontinuirano radi na prevenciji mogućih nezgoda uzrokovanih nepravilnom upotrebom liftova i usvajanju stambenog bontona. Tokom same kampanje edukovano je više od 6 000 učenika prvog i drugog razreda beogradskih škola.\nLikovni radovi učenika mogu biti inspirisani kroz odogovore na pitanja kao što su:\nKako izgleda moj lift iz mašte?\nKako se ponašam u liftu iz mašte? i sl.\nNačin prijavljivanja: Lična dostava radova prisarnici JP „Gradsko stambeno“ ili slanjem poštom u koverti sa naznakom ZA DEČIJI LIKOVNI KONKURS „MOJ LIFT IZ MAŠTE“, JP „GRADSKO STAMBENO“, Danijelova 33, 11000 Beograd.\nOdabir pobednika: Od svih blagovremeno pristiglih radova, žiri će napraviti selekciju od 50 najboljih. Ovi radovi će biti izloženi na internet prezentaciji JP „Gradsko stambeno“ www.stambeno.com na kojoj će posetiocima prezentacije biti omogućeno elektronsko glasanje. Sa istog računara, glasanje će biti moguće samo jednom, ali za tri različita rada kojima će se dodeljivati tri, dva i jedan bod. Pobednici se biraju na osnovu broja dobijenih bodova putem elektronskog glasanja. Glasanje traje od srede, 20. novembra do utorka, 3. decembra 2013. godine.\nDvanaest najbolje ocenjenih radova biće izloženi u direkciji JP „Gradsko stambeno“ i publikovani u formi zvaničnog kalendara „Stambenog“ za 2014. godinu. Autori crteža odabranih za kalendar JP „Gradsko stambeno“ za 2014. godinu, pored predviđenih nagrada, dobiće na poklon i nekoliko primeraka kalendara odmah po završetku štampe.\nNagrade: Autor prvoplasiranog rada biće nagrađen konzolom – „XBOX“ kao i odgovarajućim televizorom. Autor koji osvoji drugo mesto na konkursu dobija na poklon „TABLET“, dok za treće mesto nagrada je Interaktivna mapa Srbije. Takođe, tri prvoplasirana autora biće nagrađena i tromesečnom školom crtanja kao i knjigom Brajana Bagnala „Crtanje i slikanje“. Svi autori čiji se radovi nađu na kalendaru JP „Gradsko stambeno“ na poklon će dobiti koferčić sa slikarskim priborom, kao i odgovarajuće nagradne plakete.\nŠkola iz koje stigne najveći broj radova biće nagrađena kartama za bioskopsku projekciju za sve učesnike konkursa.


Vesti online / Slobodno Vreme / Nauka i tehnologija / Snimljeno misteriozno oko iz svemira: Prizor koji je zadivio svet krije veliku tajnu\nSnimljeno misteriozno oko iz svemira: Prizor koji je zadivio svet krije veliku tajnu\nAstronomi Evropske južne opservatorije uz pomoć teleskopa VLT uspeli su da naprave snimak neobične magline NGS 7009 u sazvežđu Vodolije koja je dobila ime „Saturnove oči“ zbog lika sa Saturnom i džinovskim okom.\n"Saturnovo oko" je otkrio Vilijem Geršel 1782. godine. Kosmički objekat je udaljen od Zemlje oko 5.000 svetlosnih godina. Prošle godine naučnici su smatrali planetarnu maglinu, kao što je ova, zvezdanim sistemom, dok je u 19. veku bilo objašnjeno da ona predstavlja ostatke zvezda koje liče na Sunce.\nNaučnici su saopštili da je analiza dobijenih podataka pokazala složenu slojnu strukturu "Saturnovog oka". Astronauti se nadaju da mogu otkriti tajnu rođenja magline i shvatiti kako je ona dobila svoju neobičnu formu.\nTelefon zna gde ste bili, a evo kako da...\nVerovali ili ne, najčistija zemlja na...\nVećina ljudi kuva pirinač na ovaj...\nNAUKA I TEHNOLOGIJA Ovaj uređaj nikako ne smemo da uključite u produžni kabl, a zimi to često radimo


Beogradski Maraton | Vest | U subotu 23. Smoki Smokić Dečiji mara\nU subotu 23. Smoki Smokić Dečiji maraton\n„Deca iz svih 17 beogradskih predškolskih ustanova, njih oko 16.000 učestvovalo je u kvalifikacijama za Dečiji maraton, prethodnicu velikog maratona na kojem će 16. aprila učestvovati stariji Beograđani i gosti iz Srbije i sveta. U beogradskim predškolskim ustanovama velika pažnja posvećuje se fizičkom obrazovanju mališana, svaki vrtić ima prostor za njihove fizičke aktivnosti, sa spravama prilagođenim njihovom uzrastu. Grad Beograd i Sekretarijat za obrazovanje i dečiju zaštitu svesrdno podržavaju ovu manifestaciju jer ona doprinosi zdravom odrastanju, razvijanju takmičarskog duha, fer pleja i drugarstva” rekla je na susretu s predstavnicima medija u Vrtu dobre nade Snežana Đurić, sekretar za obrazovanje i dečiju zaštitu.\nFinalna smotra, 23. po redu, održaće se u subotu 9. aprila u Vrtu dobre nade, a domaćin će biti Srboljub Aleksić, direktor Beogradskog zoološkog vrta, koji je rekao:\n„Od 23 dečija maratona, samo jedan ili dva održani su van Vrta dobre nade, zbog nekih nesrećnih okolnosti i nadamo se da ih više neće biti. Smoki Smokić dečiji maraton je jedna od najznačajnijih manifestacije koje se održavaju kod nas i nama ostaje samo da poželimo da nas vreme posluži i ovo godine i siguran sam da će Dečiji maraton ponovo biti uspešan.\nSve mališane, oko 150 najbržih sa kvalifikacija, kao i njihove goste - decu s posebnim potrebama i male atletičare Beogradskog atletskog kluba i Atletskog kluba Voždovac, „Soko Štark” nagradiće svojim proizvodima.\n„'Soko Štark' koji posluje u okviru 'Atlantik grupe' oduvek je uz Beogradski maraton i dečiji maraton, koji je prvo nosio naziv 'Smoki' po našem brendu namenjenom odraslima, a već nekoliko godina po 'Smoki Smokiću' koji je namenjen najmlađima. Za sve učesnike pripremili smo poklon pakete i pozivamo sve mališane da u subotu, zajedno s bakama i dekama, mamama i tatama dođu u Vrt dobre nade da se družimo i uživamo” rekla je Radojka Ilić, brend menadžer „Soko Štarka”.\nJelena Radivojević, predstavnik Sportskog saveza osoba sa invaliditetom Beograda, podsetila je da SSOIB i Beogradski maraton uspešno sarađuju dugi niz godina:\n„Ova saradnja omogućava osobama sa invaliditetom da se bave trčanjem i atletikom. Oni to počinju od malih nogu na Dečijem maratonu, a kasnije nastavljaju na velikom maratonu”... To su svojim prisustvom potvrdili Ana Savić i Lazar Martinović, koji će prvi put u subotu trčati na stazi oko slonare.\nTodor Mančić, predsednik UO Nacionalnog udruženja roditelja dece obolele od raka (NURDOR), koje u okviru Beogradskog maratona sprovodi svoje humanitarne akcije, najavio je nesvakidašnji događaj:\n„Već godinama uspešno sarađujemo s Beogradskim maratonom i već u maju počećemo s izgradnjom novog krila Klinike za dečije interne bolesti u Nišu, odnosno novog hemato-onkološkog odeljenja. To će biti prvo bolničko krilo koje je izgradilo jedno udruženje roditelja, a koje će funkcionisati po evropskim standardima i potrebno je samo da se država odrekne PDV-a”…\nDirektor Beogradskog maratona Dejan Nikolić, istakao je da će „UNIQA” osigurati sve učesnike 23. Smoki Smokić dečijeg maratona koji je, računajući i ovu godinu, obuhvatio čak 370.000 mališana.\n„Učesnici prvog Dečijeg maratona sada imaju 30 godina i nadam se da će i njihova deca trčati na Smoki Smokić dečijem maratonu, a značaj ove manifestacije daleko prelazi granice Beograda i Srbije. Smoki Smokić dečiji maraton se održava pod značkom Evropske atletike koja ga je proglasila za događaj od posebnog značaja za razvoj atletike, a koncept Dečijeg maratona dopao se i ljudima u Njujorškom trkačkom klubu, najvećem sportskom kolektivu s 40.000 članova i 200.000 volontera, koji su i sami posle nas počeli da organizuju dečiji maraton. Ovih dana Dobili smo čestitku i Majkla Kapirasa, direktora Njujorškog maratona, koji nam je poželeo uspešnu organizaciju 29. Beogradskog maratona 16. aprila, kao i Dečijeg maratona 9. aprila, još jednom ukazavši na važnost njegovog koncepta i misije u animiranju najmlađih da se bave trčanjem, sportom i rekreacijom.\nTo su u Vrtu dobre nade potvrdili ličnim primerom prošlogodišnji pobednik Smoki Smokić dečijeg maratona Filip Raičević, osvajač trećeg mesta Stefan Karapandžić i najbrža devojčica Kaja Grujić. Oni su nastavili da se bave sportom...\nNikolić se ovom prilikom zahvalio i gospođi Snežani Đurić, odnosno Sekretarijatu za obrazovanje i Dečiju zaštitu na dugogodišnjoj uspešnoj saradnji, direktoru Beogradskog zoo vrta gospodinu Srboljubu Aleksiću na izvanrednom domaćinstvu, naslovnom sponzoru Atlantik grupi i brendu Smoki Smokić. Dejan Nikolić je posebno istakao značaj saradnje sa SOSIB i NURDOR, organizacijama koje na poseban način brinu o deci, u nadi da će zajedničkim snagama kvalitetnije da sprovedu njihove programe i obezbede sredstva za njihove humane aktivnosti.\nGenerated: 01:00:56TRU CHACHE


Ninković ulogu favorita prepušta Černomorecu - Evrokupovi, Fudbal, Top News\nNinković ulogu favorita prepušta Černomorecu\nSite Default 31.07.2013., 10:16\nFudbaler Crvene zvezde Miloš Ninković rekao je danas da je Černomorec favorit protiv njegove ekipe u trećem kolu kvalifikacija za Ligu Evropa, ali da to ne mora ništa da znači.\n„Kod nas se stiče utisak kao da igramo sa nekim malo jačim od IBV-a što nije istina, s obzirom koliko ulažu. Oni su favoriti u ovom duelu, ali to ne treba ništa da znači“, rekao je Ninković novinarima na beogradskom aerodromu Nikola Tesla pred let za Odesu.\nNinković je kazao da Zvezda više nije fudbalska velesila koja je bila pre 20 godina i da mora da poštuje svakog protivnika.\n„U takvoj situaciji smo u kakvoj jesmo, moramo da poštujemo svakog protivnika jer više nismo fudbalska velesila koja smo bila pre 20 godina, da kažemo da idemo na izlet i da ćemo im dati dva-tri gola. Vidite gde su nam reprezentacija i klubovi, tako da će biti jako teško ako ne uđemo 100 odsto“, naveo je Ninković.\nNinković, najveće pojačanje Zvezde u letnjem prelaznom roku, koji je više godina igrao u Dinamo Kijevu, rekao je on i njegovi saigrači još nisu gledali utakmice Černomoreca.\n„Šahtjor ih je jedva pobedio, gledaćemo danas i znaćemo malo više o toj ekipi. Čuo sam da su fizički jako dobro spremni i da bukvalno 90 minuta ne staju, trče, što u ovom trenutku ne bih mogao da kažem za nas. Najvažnije je dati maksimum i na kraju nam niko neće zameriti“, rekao je Ninković.\nMeđu onima koji su otišli u Odesu nalaze se i Darko Lazović, koji će pružiti podršku saigračima iako je povređen, kao i Stefan Mihajlović, koji neće igrati zbog crvenog kartona.\nUtakmica između Černomoreca i Crvene zvezde igraće se u četvrtak od 18.15 u Odesi.\nPrethodna vest Ziki u drugom kolu Vašingtona\nSledeća vest Blanka odustala od Svetskog prvenstva\nZiki u drugom kolu Vašingtona


Nema pravde za ubijene srpske civile kod Bratunca - isarajevo.net\n08/08/2018 zele777\t0 Comments Bratunac, Srebrenica, srpski civili, zrtve\nPrisluživanjem svijeća za pokoj duša osam srpskih civila iz Јežestice i polaganjem cvijeća kod Centralnog spomen-krsta u bratunačkom groblju danas je obilježeno 26 godina od stradanja 12 srpskih civila u Јežestici, Šiljkovićima i Zalužju kod Bratunca koje su ubili muslimanski vojnici iz Srebrenice.\nPredsjednik Opštinske organizacije porodica zarobljenih i poginulih boraca i nestalih civila iz Bratunca Radojka Filipović rekla je da se predmet “Јežestica” nalazi među desetak predmeta o stradanju Srba iz Bratunca koji “skupljaju prašinu” po ladicama pravosuđa BiH.\n– Pitamo se da li tužilac Dževad Muratbegović išta radi na ovom slučaju ili čeka da svjedoci i zločinci umru uz obrazloženje da nije bilo dovoljno dokaza – navela je Filipovićeva.\n– Pozivamo sve organe i institucije Republike Srpske da se odrede prema ovom problemu i odnosu pravosuđa BiH prema počiniocima zločina nad Srbima, da se preduzmu neke konkretne mjere i spriječi dalji jednostran, pristrasan i neobjektivan rad pravosuđa, ignorisanje srpskih žrtava i omalovažavanje njihovih porodica – poručila je Filipovićeva.\n– Porodice su ogorčene jer niko ne odgovara za masovna monstruozna ubistva civila u Јežestici i drugim bratunačkim i srebreničkim selima. Procesuiraju se samo Srbi kojima se nezakonito izriču dugogodišnje kazne uprkos pobijanju tih presuda od Evropskog suda za ljudska prava u Strazburu – zaključila je Filipovićeva.\n– Mi dođemo da prislužimo svijeće i odamo počast, ali pravde nema i to porodice ubijenih posebno boli. Nepravda nas pojede – poručila je Kondićeva.\n– U kući su uhvatili moju braću Anđelka i Dragana Mlađenovića. Anđelku su odsjekli glavu, a Dragana su izboli i slupali mu glavu – prisjeća se Kondićeva.\nNakon nekoliko sati Srbi su se vratili u spaljenu Јežesticu i zatekli ubijene i masakrirane mještane koje su dostojno sahranili u bratunačkom groblju, jer ih zbog stalne pucnjave nisu mogli sahraniti na seoskom groblju.\n← Vanja Elez gost u emisiji Zdrava generacija Vojina Radovanovića\nGrčka: Uhapšeno devet lica zbog prodaje beba →\nPotvrđena optužnica protiv 11 lica za zločine na Čemernu


ŠSTK seminar "Carinski poslovi i procedure" • Događaj • ŠSTK\nU partnerstvu sa Upravom carina Republike Srbije, 18. marta 2015. godine Švajcarsko-srpska trgovinska komora održala je seminar na temu „Carinske procedure i postupci“ u Privrednoj komori Srbije. Na seminaru se okupilo više od 50 učesnika, a ovaj događaj organizovan je sa ciljem da se poveća obim trgovinske razmene između Švajcarske i Srbije i da se kroz predstavljanje i objašnjenja carinskih procedura i postupaka poveća konkurentnost malih i srednjih preduzeća.\nUčesnike seminara prvo je pozdravila g-đa Aleksandra Stanarević, direktorka Sektora za ekonomske odnose sa inostranstvom Privredne komore Srbije, koja je naglasila da je seminar odlična prilika za razmenu informacija od praktičnog značaja između predstavnika privatnog sektora i Uprave carina Republike Srbije, sa ciljem da se pruži podrška kompanijama čije je poslovanje orijentisano na trgovinu.\nPotom je gospodin Duško Marinković, zamenik direktora Uprave carina Republike Srbije, naglasio značaj uvođenja novog kompjuterizovanog tranzitnog sistema koji se primenjuje od 23. septembra 2014. godine. Ovom novinom omogućava se podnošenje elektronskih carinskih deklaracija za tranzit robe i kompletno elektronsko upravljanje carinskim procedurama za tranzit robe u drumskom saobraćaju. Prema rečima gospodina Marinkovića, najvažnija uloga Uprave carina Republike Srbije je da obezbedi stabilan priliv javnih prihoda, efikasnu međunarodnu trgovinsku razmenu, kao i da pruži podršku u vidu obezbeđivanja sigurnosti, bezbednosti i sveobuhvatne zaštite.\nGospodin Marinko Ukropina, potpredsednik Švajcarsko-srpske trgovinske komore, naglasio je da Švajcarsko-srpska trgovisnka komora nastoji da pruži efikasnu pomoć u oblasti trgovinske razmene svim svojim članovima kroz organizaciju radionica i predavanja u saradnji sa institucionalnim partnerima, sa ciljem da se proširi obim trgovinske razmene između Švajcarske i Srbije.\nNa seminaru su obrađene sledeće teme vezane za carinske procedure:\nUvozno-izvozna dokumentacija potrebna za carinjenje,koju je predstavila gđa. Jasminka Gajić, načelnica Odeljenja za TARIS Uprave carina Republike Srbije,\nCarinske procedure,koju je predstavio g. Veselin Milošević, pomoćnik direktora Sektora za informacione tehnologije Uprave carina Republike Srbije,\nNovi kompjuterizovani tranzitni sistem,koju je predstavio g. Veselin Milošević, pomoćnik direktora Sektora za informacione tehnologije Uprave carina Republike Srbije,\nTRANZITNET u Srbiji: Mr. Vlada Antonijević, koordinator usluga za javni sektor u kompaniji SGS Beograd,\nPoreklo robe,koju je predstavio g. Vladimir Filipović, načelnik Odeljenja za poreklo robe Uprave carina Republike Srbije,\nCarinska tarifa, koju je predstavila gđa. Dušanka Puškar, načelnica Odeljenja za carinsku tarifu Uprave carina Republike Srbije.\nŠvajcarsko-srpska trgovinska komora koristi ovu priliku da se još jednom zahvali Upravi carina Republike Srbije na efikasnoj podršci, kao i na odličnim predavačima koji su odabrani za ovaj seminar. Unapred se radujemo daljem razvoju saradnje sa Upravom carina Republike Srbije.\nmart 18, 2015 Zapamtite stalni link Objavio Office SSCC


Učenje na daljinu: Internetski kursevi iz oblasti komunikologije\nYou are at:Home»Vijesti»Učenje na daljinu: Internetski kursevi iz oblasti komunikologije\nBy Borislav Vukojević on\t 22. juna 2015. Vijesti\nNa web sajtu Coursera nalazi se na stotine onlajn kurseva iz raličitih oblasti, a za vas izdvajamo tri kursa koji pripadaju oblasti novinarstva i komunikologije. Svi kursevi su besplatni, ali se za zvanični sertifikat mora uplatiti određena količina novca.\nUvod u komunikologiju je onlajn kurs Univerziteta iz Amsterdama, traje približno 30 radnih sati (za pregledanje materijala i izradu zadataka), a predavač je Rutger Graf (doktor komunikoloških nauka). Kurs se sastoji od četiri osnovna dijela: istorijat komunikologije kao nauke, tehnički pristupi komunikologiji, kulturni i društveni pristupi komunikologiji i završni ispit.\nInternet, istorijat i sigurnost je onlajn kurs Univerziteta iz Mičigena, traje 11 sedmica (40 radnih sati), a autor i predavač je Čarls Severans (predavač u informatičkoj školi Univerziteta). Kurs sadrži detaljna objašnjenja o tehničkim protokolima i istorijatu interneta, što može biti korisno u izučavanju novih medija. Neke od tema koje se izučavaju su: počeci interneta, svjetska mreža, mašine za pretraživanje, linkovi i internetski protokoli. Završni ispit je u posljednjoj sedmici kursa.\nOsnove javnog govorništva je kurs Univerziteta iz Vašingtona, traje 20 radnih sati, a predavač je Met Mek Geriti (predavač na odjelu za komunikologiju). Glavni cilj ovog kursa je objašnjavanje razlika između pisane i govorne komunikacije, kao i opisivanje nekih od glavnih tehnika govorništva koje mogu biti korisne studentima. Kurs je podijeljen u dvije osnovne cjeline: pripremanje i održavanje informativnog govora, te pripremanje i održavanje ubjeđivačkog govora. Ovaj kurs je interesantan za oblast komunikologije zbog primijenjenih tehnika komuniciranja.\nNapomena: Kursevi se mogu koristiti na dva načina – prvi način je da se prate rokovi zadataka i glavnog ispita (ukoliko je cilj sticanje zvaničnog sertifikata); drugi način podrazumijeva informativno slušanje (bez izvršavanja zadataka, već pregled materijala po svom sopstvenom tempu).\nIzvor slike: coursera.org


Vesić: Spremne ekipe Beograd-puta - Društvo - Dnevni list Danas\nPočetna » Vesti » Društvo » Vesić: Spremne ekipe Beograd-puta\nVesić: Spremne ekipe Beograd-puta\nIlustracija: Beta/Dragan Gojić\nZamenik gradonačelnika Beograda Goran Vesić izjavio je da su ekipe „Beograd-puta” u trećem stepenu pripravnosti, jer se, prema prognozama, sutra očekuje od pet do deset centimetra snega u višim delovima grada.\nOd 19 sati ekipe „Beograd-puta” su u pripravnosti i to sa 60 velikih kamiona i 15 manjih vozila. Ima dovoljno soli i kamenog agregata i potpuno smo spremni za zimsku sezonu. Preventivno će se posipati so, tako da očekujem da ćemo bez problema izaći na kraj s padavinama koje se očekuju, rekao je Vesić u „Beogradskoj hronici”.\nOn je precizirao da „Beograd-put“ na raspolaganju ima 100 velikih kamiona i 20 manjih vozila, koji će biti angažovani tokom obimnijih padavina, prenosi Beoinfo.\nGoran VesićJKP Beograd putSnegBeograd


Politika - datum: 2021-02-25 JEDAN OD LIDERA DF-A ANDRIJA MANDIĆ TVRDI\nAndrija Mandić Beograd ne utiče na naše vođenje politike\nPredsjednik Nove srpske demokratije i jedan od lidera Demokratskog fronta Andrija Mandić rekao je za televiziju A1 da niko ni iz Beograda ni iz Moskve ne utiče na vođenje njihove politike.\n– Na našu politiku utiču samo građani koji su nam dali povjerenje na izborima i niko drugi. Mi nikada nismo trčali po ambasadama i nikad nismo tražili od nekog da nam dozvoli da uradimo ovo ili ono – kazao je Mandić.\nKomentarišući izbor Zorana Brđanina na čelo policije, on je rekao da i dalje smatra da je najbolje rješenje za tu funkciju bio Dražen Medojević.\n– Ono što bi nama možda dalo neko uvjerenje da mi imamo pogrešnu predstavu, da možda nismo u pravu, bila bi činjenica da Brđanin nakon smjene pomoćnika te iste pomoćnike suspenduje, posebno one koji su osumnjičeni za najteža krivična djela i koji su povezani sa organizovanim kriminalom, da im oduzme policijske značke, službeno naoružanje, otvori istragu protiv njih i krene u postupak utvrđivanja njihove imovine i imovine lica povezanih s njima. Mora se znati kako ti ljudi, koji su čitav život proveli u policiji sa platom od 500 ili 600 eura, danas imaju milione. Za neke se govori i desetine miliona eura, što nekretnina, što vrijednosti kojom raspolažu. Pa da se onda mogu upariti podaci da li su oni štitili Crnu Goru, da li su sprovodili zakon, ili su punili vlastite džepove i džepove svojih prijatelja, tako što su bili sastavni dio velike organizovane kriminalne grupe – istakao je Mandić.


Vuk Jeremić: Došli smo jer nas je Vučić pozvao na tuču | Ekspres.net\nU saopštenju, Jeremić dalje tvrdi da je Vučić sišao na prijavnicu zgrade, u navodno "rastrojenom stanju", okružen brojnim obezbeđenjem, da mu se "uneo u lice" i počeo da ga vređa. Kako kaže, posle nekoliko minuta Vučić se okrenuo i otišao.\nInače, Aleksandar Vučić je u četvrtak, odgovarajući na pitanja novinara u vezi sa najavama Vuka Jeremića o političkom revanšizmu, rekao da kompletno rukovodstvo Narodne stranke, može da proba da linčuje njega jednog, ali ne i da diraju obične, nedužne ljude.\nPovodom incidenta na Andrićevom vencu, reagovali su članovi i funckioneri SNS-a, koji su upad Jeremića i ostalih ocenili kao "Jeremićev marketinški manevar" i nameru da "linčuju predsednika Srbije".\n"'Junaci' komedije, Jeremić i njegovi saradnici, nisu očekivali da će predsednik Vučić sam i bez obezbeđenja izaći pred njih i da će ih 'totalno detonirati'", napisao je svom saopštenju član Predsedništva SNS Miloš Vučević. On je dodao "Jeremić i njegova grupa na svojim medijima 'junače', prete i lažu o predsedniku i njegovoj porodici, a da su počeli da zapomažu i tresu se od straha kada im je Vučić 'izašao na crtu', čistim obrazom na sav glib kojim su oni namazani".\nU saopštenju Pokret socijalista ocenjeno je da je Jeremić "time pokazao kako bi Srbija izgledala da je on na vlasti".\n"Jeremić i njegova grupa nisu uspeli da obave posao po koji su došli u Predsedništvo i poručuje da se 5. oktobar više neće ponoviti", saopšteno je iz PS.\n"Sigurni smo da su Priština, kojoj je Jeremić puno pomogao u separatizmu i šiptarski lobisti u njegovoj organizaciji, danas ponosi na svog velikog prijatelja, ali su i građani Srbije ponosni na svog predsednika Aleksandra Vučića. Oni su ti koji će birati vlast na izborima na koje ove kukavice ne smeju da izađu", navodi se u saopštenju te stranke.\nMinistar unutrašnjih poslova i predsednik Pokreta socijalista Aleksandar Vulin ocenio je da je dolazak četvorice predstavnika Narodne stranke u Predsedništvo Srbije pokušaj da se isprovocira predsednik Srbije Aleksandar Vučića.\nVuk Jeremić Aleksandar Vučić Alekandar Vulin Predsedništvo Srbije andrićev venac


Belorusija upozorava ruski Gasprom da neće biti u mogućnosti da održava transport ruskog gasa u Evopu ukoliko joj smanji isporuke gasa, navode RIA Novosti pozivajući se na činovnika u Ministarstvu energetike Belorusije.\nGasprom je ove nedelje Belorusiji dao rok da do 21. juna isplati dug od 192 miliona dolara za ovu godinu, preteći da će joj smanjiti isporuke gasa za 85 odsto, odnosno ostaviti neophodnih 15 odsto za održavanje gasnog sistema u funkciji.\n"Ako se uvede ograničenje od 15 odsto, biće teško održavati tranzit gasa. Da bi gasni tranzitni sistem funkcionisao, neophodno je održavati određeni pritisak", navodi taj izvor.\nŠef Gasproma Aleksej Miler rekao je u subotu da kompanija ima tehničke mogućnosti da isporuči Evropi neophodni gas, zaobilazeći Belorusiju.\nOdluka o roku od pet dana za ograničenje isporuka gasa Belorusiji, ukoliko ne isplati dug, saopštena je u utorak na sastanku predsednika Rusije Dmitrija Medvedeva i Milera.\nMiler je juče potvrdio da su pregovori sa Belorusijom završeni bez rezultata i da je potpisan ukaz o smanjenju isporuka 21. juna od 10.00, po moskovskom vremenu.\nPrema ugovoru, Belorusija treba ove godine da plaća ruski gas po ceni od 169 dolara za hiljadu kubnih metara gasa, ali za sada, po svojoj odluci, plaća po staroj ceni od 150 dolara. Zbog te razlike se i pojavio dug od 192 miliona dolara.


Direktna banka - preuzimanje od strane Eurobanke - Polisa Osiguranja\nNije prošao ni jedan dan kako je objavljeno o preuzimanju Sperbanke od strane AIK banke evo imamo već ponovljeni scenario. Da li je ovo uvod u dalju trku ukrupnjavanja tržišta i šta nas očekuje u narednim mesecima videćemo verovatno vrlo brzo. Kraj godine uvek donosi velike odluke.\nDirektna banka će biti preuzeta od strane Eurobanke\nU obaveštenju koje potpisuje Direktna banka o ovoj statusnoj promeni navodi se da će se ta banka pripojiti Eurobanci i prestati da postoji bez sprovođenja postupka likvidacije.\nNa Eurobanku biće preneta kako celokupna imovina i tako i obaveze Direktne banke.\nEurobank i Direktna banka najavile su sklapanje sporazuma o spajanju poslovanja u Srbiji početkom jula ove godine.\nDeo obaveštenja sa Centralnog registra hartija od vrednosti prenosimo ovde acelokupno obaveštenje možete pogledati OVDE\n“Ovim putem Vas obaveštavamo da Eurobank akcionarsko društvo Beograd, sa sedištem na adresi ul. Vuka Karadžića br. 10, Beograd – Stari grad, matični broj: 17171178 (dalje u tekstu: “Eurobank”) i Direktna Banka ad Kragujevac, sa sedištem na adresi Bulevar kraljice Marije br. 54B ulaz 54N, Kragujevac, matični broj: 07654812 (dalje u tekstu: “Direktna Banka”) nameravaju da sprovedu statusnu promenu pripajanja, tako što će se Direktna Banka pripojiti Eurobanci i prestati da postoji bez sprovođenja postupka likvidacije, prenoseći na Eurobanku svoju celokupnu imovinu\nPodsetimo, pre neki dan smo imali još jedno spajanje. Domaća AIK Banka, koja posluje u okviru MK Group, potpisala je prošle nedelje kupoprodajni ugovor o preuzimanju Sberbank Srbija.\nKupoprodajni ugovor o preuzimanju deo je zajedničkog ugovora potpisanog između Sberbank Europe AG i s druge strane AIK Banke a.d. Beograd, te Gorenjske banke Kranj i trećeg učesnika AEC Ltd.\nSa ove dve transakcije u Srbiji će poslovati 22 banke. Poređenja radi, 26 banaka imali smo do nedavno, a 2000. godine u Srbiji je poslovalo čak 47 banaka.


Mavrić: Unaprijeđenjem zdravstvenih uslova u Ulcinju, svim sugrađanima ćemo omogućiti kvalitetniju zdravstvenu zaštitu - Ulcinj info\nMavrić: Unaprijeđenjem zdravstvenih uslova u Ulcinju, svim sugrađanima ćemo omogućiti kvalitetniju zdravstvenu zaštitu\nU sklopu predizbornih aktivnosti lista „Da, za Ulcinj i Crnu Goru“ održala je tribinu posvećenu temi o zdravstvu na kojoj su učestvovali potpredsjednik DPS i poslanik u Skupštini Crne Gore dr Jevto Eraković, član Predsjedništva dr Nermin Abdić i nositelj liste dr Haki Mavrić.\nU obraćanju prisutnima dr Eraković podsjetio da je Crna Gora bila posljednja zemlja u Evropi gdje je zabilježen prvi slučaj kovida, te da smo ubrzo postali prva „corona free“ država. On je konstatovao da smo zahvaljujući jednom organizovanom sistemu bili u prilici da imamo minimalan broj obolijevanja i minimalan broj smrtnih ishoda.\n„Nažalost, nakon parlamentarnih izbora i nakon uspostavljanja novih zdravstvenih politika, doživjeli smo da Crna Gora postane crna epidemiološka tačka Evrope, prva zemlja u Evropi po broju oboljelih, a u jednom trenutku Crna Gora je bila i četvrta zemlja na svijetu po broju preminulih na 100.000 stanovnika. Ima li većeg poraza za jednu državu, a naročito za zdravstvenu struku, nego da pripada jednom sistemu gdje zauzima najgora mjesta u Evropi i svijetu“, rekao je potpredsjednik DPS.\nDr Haki Mavrić je poručio da su stručni i kompetentni ljudi koji predstavljaju listu na čijem je čelu, u Ulcinju prepoznali brojne anomalije, koje je potrebno sanirati i otkloniti.\n„Na nama je da maksimalno, na najbolji mogući način pristupimo našim sugrađanima i tako omogućimo im kvalitetniju dostupnost zdravstvene zaštite u svim djelovima, da one budu dostupne svima jednako, sa ciljem ostvarivanja zajedničkog zadatka, a to je unaprijeđenje kvaliteta zdravstva.”\nU svom obraćanju dr Nermin Abdić istakao da je kroz neposrednu komunikaciju imao priliku da se uvjeri da je izborna lista „Da, za Ulcinj i Crnu Goru“ lista koja okuplja mlade odabrane ljude koji su dominantno na njoj.\n„Za listu novih lica DPS i naših uvaženih koalicionih partnera iz Bošnjačke stranke, sa pravom mogu reći da obećava jer je sačinjavaju ljudi koja su puni dobrih ideja, koji su kadri iskoristiti dobre razvojne šanse Ulcinja. Ja sam siguran da je to neki novi zamajac, energija za pokretanje ne samo osavremenjavanja zdravstvenog sistema u Ulcinju koji je prijeko potreban, nego i u svakoj drugoj branši“, saopštio je član Predsjedništva DPS.\nIzborna lista “Da, za Ulcinj i Crnu Goru”


Početna strana ARHIVA PRESS KLIPPING NAJVEĆE ZARADE U LAZAREVCU, NAJMANJE U ARILJU\nU vrhu po visini plata u junu posle Lazarevca, sledi Surčin sa 68.254 dinara, zatim Lajkovac - 67.047 dinara, Kostolac - 65.296 dinara, kao i beogradska opština Stari grad - 65.055 dinara.\nMedju opštinama sa najnižim platama, osim Arilja, su Priboj sa 24.052 dinara, Ćićevac - 24.829, Malo Crniće - 24.849 dinara i Žabari - 25.245.\nPosmatrano po delatnostima, najveće prosečne zarade imali su zaposleni u uslužnim delatnostima u rudarstvu - 103.766 dinara, a najmanje zaposleni u proizvodnji ostalih saobraćajnih sredstava - 20.958 dinara.\nU vrhu po visini plate su i zaposleni u proizvodnji koksa i derivata nafte - 91.957 dinara, eksploataciji sirove nafte i prirodnog gasa - 88.874 dinara, proizvodnji duvanskih proizvoda - 86.043 dinara i vazdušnom saobraćaju - 84.418 dinara.\nMeđu onima sa najnižim zaradama su i zaposleni u u kinematografskoj, televizijskoj i muzičkoj produkciji - 21.165 dinara, iznajmljivanju i lizingu - 22.192 dinara, preradi drveta i proizvoda od drveta, osim nameštaja - 23.203 dinara i delatnosti pripremanja i posluživanja hrane i pića - 23.426 dinara.\nProsečna neto zarada isplaćena u junu u Srbiji je iznosila 44.394 dinara i u odnosu na majsku, nominalno je veća za 6,2, a realno za 5,1 odsto, saopštio je RZS.


Državna revizorska institucija je u izvještajnom periodu izvršila 32 revizije i to: reviziju Prijedloga zakona o završnom računu Budžeta Crne Gore za 2015. godinu; 12 finansijskih revizija i revizija pravilnosti; 3 revizije uspjeha; 3 kontrolne revizije i 13 revizija godišnjih finansijskih izvještaja političkih partija. U skladu sa članom 26 Zakona o budžetu i fiskalnoj odgovornosti, Državna revizorska institucija je izradila izvještaj o ocjeni primjene kriterijuma fiskalne odgovornosti za 2015. godinu na osnovu metodologije usaglašene sa međunarodnom organizacijom SIGMA. Godišnjim izvještajem takođe je obuhvaćena realizacija zaključaka Skupštine Crne Gore povodom usvajanja Zakona o završnom računu budžeta Crne Gore za 2014. godinu.\nPored navedenih revizija, Državna revizorska institucija je izvršila reviziju Završnog računa budžeta Glavnog grada Podgorica za 2015. godinu; reviziju Efekata aktivnosti Savjeta za unapređenje poslovnog ambijenta, regulatornih i strukturnih reformi i 7 revizija godišnjih finansijskih izvještaja političkih partija.\nKao i prethodnih godina, Državna revizorska institucija je, i u ovoj godini, ostvarila kvalitetnu saradnju sa Skupštinom i Vladom Crne Gore, nevladinim sektorom i medijima.\nDržavna revizorska institucija je nastavila s realizacijom aktivnosti definisanim pregovaračkim poglavljem 32 „Finansijska kontrola“. Posebna pažnja je posvećena daljem razvoju revizije uspjeha kroz sprovođenje većeg broja revizija u odnosu na prethodni izvještajni period i unapređenja i osvajanja novih metodologija.\nKao članica Međunarodne organizacije vrhovnih revizorskih institucija i Međunarodne organizacije koja okuplja vrhovne revizorske institucije Evrope, Državna revizorska institucija je nastavila s intezivnom saradnjom na međunarodnom i regionalnom nivou.\nMore in this category: « Odbor za ekonomiju, finansije i budžet razmotrio Izvještaj o reviziji Završnog računa Budžeta Crne Gore za 2015. godinu i Godišnji izvještaj DRI\tObjavljen Izvještaj o reviziji Godišnjeg finansijskog izvještaja Demokratske stranke jedinstva za 2015. godinu »


Dejton sličan Kutiljerovom planu iz 92. koji je Izetbegović odbio | Republika Srpska\nNaslovna Bosna i Hercegovina Dejton sličan Kutiljerovom planu iz 92. koji je Izetbegović odbio\nDejtonska struktura BiH najsličnija je Kutiljerovom planu iz februara 1992. godine, koji je Alija Izetbegović, predratni predsjednik BiH, odbio jer je od nekih međunarodnih faktora dobio obećanje da će Bošnjaci dobiti rješenje koje će biti povoljnije za njih.\nRadomir Lukić, profesor koji je bio i učesnik dejtonskih pregovora, za “Nezavisne” je potvrdio da su i Kutiljerov plan, ali i Oven-Stoltenbergov plan bili jako slični rješenju koje je postignuto u Dejtonu, ali da Vens-Ovenov plan nije predviđao postojanje Republike Srpske.\nInače, prije nekoliko godina je grupa novinara na jednom zatvorenom sastanku s hrvatskim članovima delegacije u Dejtonu upoznata s njihovim viđenjem dejtonskih pregovora… Kako kažu predstavnici hrvatske delegacije, tokom pregovora o formiranju FBiH Amerikanci su obećali Franji Tuđmanu da će, ako Hrvati prihvate savez s Bošnjacima, nakon vojnog poraza Vojske RS cijela BiH biti kantonizovana po uzoru na FBiH. Prema njihovom viđenju, Amerikanci su tada obmanuli Tuđmana jer su, kako kažu, znali da će RS biti uvažena jer su na tome insistirali Evropljani, a posebno Francuzi.\nInače, zanimljivo je i da je tada Slobodan Milošević, predsjednik Srbije, kao znak dobre volje prema Hrvatskoj i Tuđmanu odlučio da hrvatskoj komponenti FBiH pokloni Podmilačje, kod Jajca, jer je smatrao da to katoličko svetište nema veliki značaj za Srbe, ali ima za Hrvate.\nLukić za “Nezavisne” kaže da nema saznanja o pregovorima koji su vođeni između Hrvata i Amerikanaca, ali tvrdi da je već tada svima bilo jasno da Republiku Srpsku neće biti moguće ukinuti.\n“Sve da im i jesu obećali kantonizaciju BiH, to nije moglo da bude realizovano jer je RS već tada bila faktum i to se nije moglo izbrisati”, kaže on.\nZanimljiva su i razmišljanja Amerikanaca o Dejtonu koja su objavljena u tajnim dokumentima koji su deklasifikovani deset godina nakon Dejtona. U pripremi za Dejton, u američkoj dokumentaciji je navedeno da će Republika Srpska morati amandmanima izmijeniti svoj ustav, kako bi on bio u skladu s dejtonskim principima. To je zanimljivo jer se iz toga može zaključiti da su Amerikanci, u vrijeme kad su se javno deklarisali da je RS nastala u Dejtonu, u tajnim prepiskama de fakto i de jure priznali kontinuitet RS time što nisu tražili novi ustav RS, već su prihvatili Ustav iz 1992. godine, koji je i danas na snazi. Naime, svako ko ode na sajt Narodne skupštine RS može se uvjeriti da je zvanični Ustav RS usvojen 28. februara 1992.\nZa Lukića je ovo bio potpuno prirodni razvoj događaja i ne predstavlja nikakvo iznenađenje da su SAD prihvatile Ustav RS iz 1992. godine.\n“Na unutrašnjem planu BiH je doživela pravnu revoluciju jer je njena unutrašnja struktura bila izmenjena na način koji nije bio predviđen njenim ustavom iz 1974. godine”, rekao je on.\nNa pres-konferenciji koju je juče tim povodom održao, Milorad Dodik, srpski član Predsjedništva BiH i predsjednik SNSD-a, rekao je da je RS u Dejtonski sporazum unijela svoju zemlju, teritoriju, svoj narod i vlast, te da samo želi da se zadrže dejtonski principi. On je rekao da se srpsko rukovodstvo zalagalo za nezavisnu RS, ali da je u Dejtonu prihvatila okvir koji je uspostavio RS kao jednu od strana i definisao nadležnosti koje pripadaju zajedničkom nivou i one koje pripadaju entitetima, ali da su kasnije visoki predstavnik i tri strane sudije u Ustavnom sudu BiH degradirali Dejtonski sporazum nasilnim putem. Dodik je rekao da ovih dana prijete sankcijama, ali da je došlo vrijeme da se RS prestane plašiti sankcija.\nNaglasio je da mu je drago da i u opoziciji slično razmišljaju te je pozvao predstavnike opozicije da zakažu sastanak na koji je spreman da se odazove.\nGovoreći o BiH, naglasio je da je to zemlja koja je postala zapadna kolonija u Evropi i pozvao je druga dva konstitutivna naroda na unutrašnji dogovor bez stranaca, koji bi bio zasnovan na dejtonskim rješenjima.\nŽeljka Cvijanović, predsjednica RS, naglasila je da se RS bori za očuvanje i vraćanje svojih ustavnih nadležnosti i naglasila da one moraju da budu tamo gdje je to Ustavom predviđeno, prenosi Srna.\nNedeljko Čubrilović, predsjednik Narodne skupštine RS, rekao je da parlament ne radi ništa protivustavno, niti nezakonito, već da samo poštuje Dejtonski sporazum.\nRadovan Višković, predsjednik Vlade RS, naglasio je da je budućnost BiH u poštovanju Ustava i Dejtonskog sporazuma. On je naglasio da je u BiH došlo krajnje vrijeme da se sjedne i dogovara o budućnosti naroda na ovim prostorima.\nIz SDA su saopštili da je jedna od najvažnijih odredaba Dejtona činjenica da je potvrđena država BiH i da je Dejtonom dato pravo BiH da se na državni nivo prenesu dodatne nadležnosti kao što su SIPA, UIO, Oružane snage i druge agencije.\nPodsjećanja radi, Dejtonski sporazum potpisan je u američkoj vojnoj bazi u blizini grada Dejtona, nakon maratonskih pregovora koji su trajali tri sedmice tokom novembra 1995. godine.


AERODROM NIŠ: "ER SRBIJA" UKIDANJEM LINIJE DO BUDIMPEŠTE PREKRŠILA ZAKON I UGOVOR SA DRŽAVOM?\nAERODROM NIŠ: „ER SRBIJA“ UKIDANJEM LINIJE DO BUDIMPEŠTE PREKRŠILA ZAKON I UGOVOR SA DRŽAVOM?\nBivši direktor Regionalne razvojne agencije „Jug“ Bojan Avramović upozorava na opasnost da je „Er Srbija“ nedavnom odlukom o ukidanju linije Niš- Budimpešta sa aerodroma „Konstantin Veliki“ prekršila Zakon o javnim nabavkama, kao i ugovor na osnovu kojeg leti na 12 linija od javnog interesa sa tog aerodroma\nAvramović precizira da su predmet ugovora između „Er Srbije“ i države svih 12 linija od javnog interesa iz Niša, među kojima je i linija do Budimpešte, a da Zakon o javnim nabavkama i ugovor “Er Srbije” striktno zabranjuju izmenu predmeta javne nabavke dok traje ugovor\n„Er Srbija“ je nedavno donela odluku da od sutra ukine liniju na relaciji Niš- Budimpešta „zbog slabog interesovanja građana juga Srbije za putovanje u glavni grad Mađarske, ali i zbog želje da ta linija ne naruši dobre rezultate preostalih linija od javnog značaja iz Niša“\nOna je u aprilu ove godine pobedila na međunarodnom tenderu za izbor avio prevoznika na linijama od javnog značaja iz Niša kao ponuđač sa „jedinom ispravnom ponudom“\nVlada Srbije je mesec dana ranije saopštila da će letovi na tim linijama biti subvencionisani u periodu od 1.jula 2019. do 30. juna 2023. godine, a da je za tu namenu iz republičkog budžeta opredeljeno 1,8 milijardi dinara, odnosno po 600 miliona dinara godišnje\nNacionalna kompanija „Er Srbija“ je nedavnom odlukom o ukidanju linije Niš- Budimpešta sa aerodroma „Konstantin Veliki“ prekršila Zakon o javnim nabavkama, kao i ugovor na osnovu kojeg saobraća na 12 linija od javnog interesa sa tog aerodroma, ocenjuje Bojan Avramović, bivši direktor Regionalne razvojne agencije „Jug“ (RRA “Jug”).\nRRA „Jug“ je u vreme dok je Avramović bio na njenom čelu kroz studije i elaborat uređivala poslovanje niškog aerodroma u redovnom saobraćaju.\n– „Predmet“ ugovora između „Er Srbije“ i države su svih 12 linija od javnog interesa iz Niša u jednom lotu, među kojima je i linija do Budimpešte. „Er Srbija“ je, dakle, na tenderu dobila paket aranžman, po sistemu sve ili ništa, pošto je država želela da je zaštiti od konkurencije svih drugih avio kompanija koje bi eventualno bile zainteresovane za apliciranje. Na taj način se „Er Srbija“ bukvalno „zakucala“ članom 115. stav 4 Zakona o javnim nabavkama i članom 12. potpisanog ugovora sa državom, koji striktno zabranjuju izmenu predmeta javne nabavke dok traje izvršenje ugovora- kaže Avramović.\nOn precizira da Zakon o javnim nabavkama propisuje da se „izmenom ugovora o javnoj nabavci ne može menjati predmet nabavke“. Prema ugovoru „Er Srbije“, u kojem se kao predmet nabavke navodi 12 linija od javnog interesa, država kao naručilac može nakon njegovog zaključenja da menja obim posla ili cene, ali ne i predmet nabavke.\n– I Uredba Vlade Srbije precizno definiše 12 avio linija od javnog interesa iz Niša, a koje imaju takav status jer su nekomercijalne i preko potrebne građanima juga Srbije iz ekonomskih i razvojnih razloga. „Er Srbija“ sada otkazuje liniju do Budimpešte upravo zato što je „nekomercijalna“, kršeći pri tom potpisani ugovor sa državom. Dakle, zbog neizvršenja ugovornih obaveza, koje podrazumevaju svih 12 linija od javnog interesa, država bi kao naručilac posla morala da raskine ugovor sa „Er Srbijom“ – kaže Avramović.\n„Er Srbija“ je nedavno donela odluku da od sutra ukine liniju na relaciji Niš- Budimpešta „zbog slabog interesovanja građana juga Srbije za putovanje u glavni grad Mađarske, ali i zbog želje da ta linija ne naruši dobre rezultate preostalih linija od javnog značaja iz Niša“.\nSvim putnicima koji su kupili karte za letove na ovoj liniji posle 27.oktobra biće vraćen novac, navela je kompanija.\n„Er Srbija“ je u aprilu ove godine pobedila na međunarodnom tenderu za izbor avio prevoznika na linijama od javnog značaja iz Niša kao ponuđač sa „jedinom ispravnom ponudom“.\nVlada Srbije je mesec dana ranije saopštila da će letovi na tim linijama biti subvencionisani u periodu od 1.jula 2019. do 30. juna 2023. godine, a da je za tu namenu iz republičkog budžeta opredeljeno 1,8 milijardi dinara, odnosno po 600 miliona dinara godišnje.\nVEĆINA LINIJA OD JAVNOG INTERESA IZ NIŠA IMA KATASTROFALNE REZULTATE\nLinija Niš- Budimpešta od samog početka nije imala nikakvog smisla, osim da eventualno pomogne turističkoj ponudi Budimpešte- kaže Bojan Avramović.\nOn tvrdi da “ništa nije bolje ni sa većinom ostalih linija od javnog interesa iz Niša”.\n– One su se već nakon tri meseca pokazale neuspešnima i sa katastrofalim rezultatima i finansijskim posledicama po „Er Srbiju“. Nema te studije koja može da opravda, recimo, liniju do Fridrishafena, koji je udaljen samo 70 kilometara od Memingena, do kojeg već saobraća Vizer- kaže on.\nOn dodaje da je “većina ovih linija koncipirana tako da konkuriše loukost kompanijama koje lete iz Niša”.


Domaći proizvođač električnih bicikala na najvećem sajmu u Evropi - Biznis i Finansije\nHome\tPromo\tDomaći proizvođač električnih bicikala na najvećem sajmu u Evropi\nDomaći proizvođač električnih bicikala na najvećem sajmu u Evropi\nby bifadmin 31. avgusta 2019.\nI ove godine tržište električnih bicikala beleži značajan rast u prodaji, čak toliki da pojedina tržišta imaju značajno veću potražnju od aktuelne ponude. Razloga zašto je to tako je mnogo, a jedan od ključnih je i taj što se zemlje zapada okreću ka eko-politici pružajući brojne pogodnosti prilikom kupovine eko vozila, električnih bicikala i elektro trotineta. Svest o zaštiti životne sredine se iz dana u dan podiže na viši nivo, ne samo edukacijom već i jasno definisanim zakonima. To u velikoj meri utiče na popularizaciju električnih prevoznih sredstava.\nNaš jedini domaći proizvođač električnih bicikala kompanija E prime u svojoj ponudi ima odlična rešenja različitih cenovnih kategorija nastala kao proizvod razvoja domaćih dizajnera i konstruktora. Pojedini E prime modeli električnih bicikala kao što su Effecto i Effecta naišli su na sjajan odziv domaćih kupaca i potrošača u regionu, a kompanija sada vidi mogućnost lansiranja ovih i ostalih modela i van granica Balkana. Zato je logičan potez bio predstavljanje modela na predstojećem EUROBIKE sajmu bicikala i električnih bicikala u Nemačkoj u Fridrihshafnu, od 4 do 7 septembra 2019 godine.\n“Na ovom prestižnom sajmu E prime vidi mogućnost velikog iskoraka ka ostalim tržištima i približavanje svog proizvodnog programa kupcima iz Evrope, ali i kupcima sa drugih tržišta. Znamo da je potražnja za električnim biciklima veoma velika u Evropi i svetu, a isto tako znamo i da smo više nego konkurentni i da imamo odlične proizvode koji u svakom pogledu mogu da pariraju inostranim proizvođačima. Kvalitet i konkurentnost jesu naši glavni aduti na predstojećem EUROBIKE sajmu”, izjavio je Milan Manojlović ispred kompanije E prime.\nZa prvih sedam meseci ove godine rast izvoza 7,2%, a uvoza 10,4%\nCena kvadrata novogradnje skočila za 13 odsto


U Ljubljani održana prva konferencija za medije povodom 51. Bitefa\nPrva konferencija za medije povodom 51. Bitefa\nU Ljubljani održana prva konferencija za medije za 51. Bitef\nNastavljajući praksu uvedenu prošle godine, da prvu konferenciju za medije za predstojeći festival održi negde u regionu, tamo gde postoji neki konkretan razlog, Bitef je ove godine imao prvi susret s novinarima, našim i slovenačkim, u Drami SNG-a u Ljubljani. Na konferenciji su govorili Igor Samobor, direktor Drame, Ivan Medenica, umetnički direktor Bitefa, Željko Hubač, v.d. direktora Drame Narodnog pozorišta u Beogradu i reditelj Jernej Lorenci.\nOtvarajući ovaj susret, Samobor je izjavio kako je Drami SNG-a velika čast što će ponovo gostovati na Bitefu, jednom od, kako je istakao, najznačajnijih regionalnih, evropskih i svetskih pozorišnih festivala. Na 51.Bitef pozvana je predstava Bibilja, prvi pokušaj u režiji upravo Jerneja Lorencija. Rad jednog od vodećih slovenačkih reditelja, čije su predstave s velikim uspehom nekoliko puta igrane na Bitefu, a neke su dobile i nagrade festivala, bio je glavni razlog da prva konferencija 51. Bitefa bude organizovana baš u Ljubljani.\nPored predstave SNG, u glavnom programu festivala biće izvedena – i to premijerno – još jedna Lorencijeva predstava, pod nazivom Carstvo nebesko (radni naslov), u koprodukciji Bitef teatra i Narodnog pozorišta iz Beograda. Umetnički direktor Bitefa Ivan Medenica objasnio je da ova dva projekta ne vezuje samo isti autor, već i to što se oba baziraju na “velikim naracijama”, na bazičnim pričama/tekstovima naše civilizacije – projekat koji Lorenci počinje da radi u Beogradu zasniva se, naime, na srpskoj epskoj književnosti. Medenica je dodao, otkrivajući tako jednu liniju ovogodišnje selekcije, da se obe predstave tematski nadovezuju i na treću – Planinu Olimp čuvenog flamanskog reditelja Jana Fabra, za koju se već u javnosti zna da će se izvesti na 51. Bitefu. Ovaj scenski spektakl koji traje 24 sata, a koji su neki kritičari proglasili za najznačajniju predstavu nastalu u poslednjih nekoliko decenija, zasnovan je na celokupnoj grčkoj mitologiji, obrađenoj u njihovim epovima i tragedijama.\nŽeljko Hubač je istakao da mu je veliko zadovoljstvo zbog toga što će Jernej Lorenci režirati u Narodnom pozorištu u Beogradu, ali i zbog toga što je napravljen koproducentski projekat između ove kuće i Bitef teatra, ističući da je predstava Rodoljupci u režiji Andraša Urbana, posle učestovanja na prošlom izdanju Bitefa, dobila pozive za još neke važne festivale. On je izrazio želju za uspostavljanjem kontinuirane saradnje Narodnog pozorišta i SNG-a, te naveo imena glumaca koji će igrati u predstavi Lorencija: Olga Odanović, Nada Šargin, Nataša Ninković, Bane Vidaković, Bojan Žirović, Branko Jerinić, Hana Selimović, Milutin Milošević i Slaven Došlo.\nLorenci je izjavio da ga izuzetno raduje što će prvi put raditi sa srpskim glumcima, kao i da ga je ovom projektu privukla lepota i snaga srpske epike, što je vrsta književnosti koja ga i inače poslednjih godina najviše interesuje u pozorištu. Ipak, svestan je i svih rizika koji stvaraju potonje političke manipulacije ovom tradicijom, a tema koja njega u ovoj materiji najviše zanima jeste stalno identitetsko osciliranje između pozicije junaka i žrtve, bez mnogo šansi da se zauzme neka srednja, uravnoteženija pozicija.\nOvogodišnji, 51. Bitef će se održati od 22. do 30. septembra. Festival će svečano otvoriti predstava Planina Olimp (Mount Olympus) proslavljenog flamanskog reditelja i koreografa Jana Fabra, 23. septembra u Sava Centru.\nOsnovan 1967. godine, na inicijativu Mire Trailović i Jovana Ćirilova, BITEF (Beogradski Internacionalni Teatarski festival ) je neprekidno pratio i podržavao najnovije pozorišne tendencije. Rastući i razvijajući se, postajao je jedan od najvećih i najvažnijih evropskih festivala.\nRevolucionarnih 60-ih i 70-ih godina gledaoci su imali priliku da vide neke od najhrabrijih scenskih eksperimenata, koji su vodili ka razaranju dramske forme, ali i značajna klasična ostvarenja, kao i predstave klasičnog orijentalnog teatra. Tokom 80-ih i 90-ih Bitef je predstavio najviše domete postmodernog teatra i plesa. Čak i u vreme političko-ekonomske krize i embarga, Festival je uspevao da promoviše najviše kulturne vrednosti i dovede u Beograd neka od najvećih imena svetske izvođačke scene. U prvoj deceniji 20.veka Bitef prikazuje nova i inovativna dostignuća svetskog mejnstrima, predstave postdramskog i neverbalnog scenskog izraza, kao i one realizovane uz pomoć novih tehnologija, otvorivši tako vrata virtuelnoj stvarnosti sajber teatra.\nZa kontinuitet i kvalitet njegovog nastojanja, Evropska fondacija „Premio Europa per il Teatro“ 1999. godine Bitefu je uručila Specijalnu nagradu.\n« Osipov 23. juna na Kolarcu\nPočeo 10. TAMBURICA FEST »


Poželevši dobrodošlicu svima, prvi Mobile Growth Serbia otvorio je jedan od organizatora, Ivan Minić, koji je izjavio da je ovo prvo okupljanje ovog tipa u nizu, te da se lokalna mobile development zajednica sada može radovati još jednom događaju na kome će svakog meseca moći da čuju zanimljive primere iz sveta razvoja mobilnih aplikacija, ali i njihovog lansiranja, oglašavanja i slično.\nUvodno predavanje održao je Aleksandar Vacić (RadiantTap), jedan od iskusnijih iOS developera u Srbiji koji je verovatno i najpoznatiji po aplikaciji Run 5k, a koja se svojevremeno našla i na listi najboljih aplikacija na američkoj App Store prodavnici. Vacić je izjavio kako se mobilnim razvojem bavi već nekoliko godina, te da je pored pomenute aplikacije dosta uspeha postigao i sa konvertorom valuta Banca.\nBroj preuzimanja i korisnici dve su različite stvari\nNo, obe aplikacije namenjene su potpuno različitim ciljnim grupama, drugačiji je i način korišćenja, kao i model naplate. Aleksandar kaže da je Run 5k do sada zabeležio nekoliko pikova kada je broj preuzimanja u pitanju, ali da krajnja konverzija – proces od korisnika koji preuzme besplatnu aplikaciju do kupca koji za kompletan program treniranja izdvoji 5 dolara, na kraju ne bude veća od 10%.\nAleksandar Vacić – Run 5k zabeležio je gotovo 250.000 preuzimanja, među njima su i mušterije platiše (Foto: Stefan Đaković)\nKako kaže, dosta je faktora koji utiču na uspeh jedne aplikacije. Konkurencija je velika i tržište je zasićeno velikim brojem kvalitetnih aplikacija – samim tim, teže je izdvojiti se iz mase. Vacić napominje kako je aplikacija za trčanje zapravo sezonski proizvod, te proizvod koji u tom smislu ima rok trajanja (nakon što se završi program treniranja za koji aplikacija sprema korisnika).\nUpravo ovo su izazovi sa kojima se jedan nezavistan mobilni developer suočava, no kako Aleksandar ističe, u 2016. godini probaće sa podcast oglašavanjem i sa drugim vrstama marketinga, a sve u cilju zadržavanja korisnika te nuđenja velikog broja plaćenih dodataka koji krajnjem user-u predstavljaju određeni benefit, a developeru – još jedan izvor zarade od proizvoda.\n‘Tajni sos’ za uspeh ne postoji, vi ste sam svoj kuvar\nNakon uvodnog predavanja, usledila je i panel diskusija na kojoj su učestvovali Vladimir Tošić (Ringier Axel Springer), Dejan Bizinger (Taxify), i Vitomir Jevremović (Digital Mind), a koju je vodio Aleksandar Petković, jedan od suorganizatora ovog okupljanja. Trojica panelista dolaze iz različitih industrija, a zajednički im je upravo mobilni nastup koji njihovi core proizvodi imaju.\nKada je promocija inovativnog načina za naručivanje taksija u pitanju, Bizinger je izjavio da je tim imao nekoliko prepreka koje je morao da otkloni u početku, prva od kojih je nedostatak navike korišćenja aplikacije za pozivanje vozila. Edukacijom vozača iz tradicionalnih taksi kompanija i pružanjem prve vožnje kao besplatne, Taxify je za kratko vreme postao prepoznatljiv među korisnicima i ljubiteljima mobilne tehnologije, a uvedena je i mogućnost besplatne vožnje za prijatelje putem preporuke – čime baza korisnika u Srbiji i dalje raste.\nBeogradski Impact Hub ugostio je sinoć prvo ‘Mobile Growth Serbia’ okupljanje (Foto: Stefan Đaković)\nDolazeći iz medijske industrije, Tošić je rekao da Blic online danas dopire do 60% stanovništva Srbije, te da je mobilna aplikacija zapravo još jedan od načina na koji je omogućeno čitaocima da pristupe sadržaju – ne i glavni proizvod ove grupacije. Kako Vladimir kaže, čak i industrija polako ide u smeru mobilnog weba, a samo prateći trendove možemo na vreme reagovati i izvršiti neophodne promene u strategiji koje na kraju dana i rezultuju sve većim konzumiranjem sadržaja sa mobilnog telefona.\nPanel diskusiju zatvorio je Vitomir koji napominje kako je mobilna aplikacija zaista širok pojam, ali i da „tajni sos“ za svaku od njih ne postoji – u pitanju je serija manjih testova i iteracija koje vam vremenom omogućavaju da gradite korisničku bazu. Maraton, a ne sprint.


Izvor: Radio Televizija Vojvodine, 20.Jan.2021, 04:19\nNa novosadskom sajmu jutros u 8 časova počela je vakcinacija protiv koronavirusa, za koju se prijavilo preko 25 hiljada ljudi. Za prvi dan plan je da vakcinu primi preko sedam stotina građana, prijavljenih preko e-uprave.\nKako je za RTV izjavio dr Vladimir Petrović sa Instituta za javno zdravlje Vojvodine, 23.000 doza vakcina je stiglo u Vojvodinu i očekuje se da se više stotina građana vakciniše danas.\n"Svi domovi zdravlja su dobili vakcinu i vakciniše se po listi prioriteta, prvo građani preko 75 godina, pa od 64 do 75, a zatim ostale prioritetne grupe", istakao je on.\n"Mišljenja sam da ovo predstavlja početak kraja ove epidemije",...\nDanas na Novosadskom sajmu počinje masovna vakcinacija građana...Gradonačelnik Novog Sada Miloš Vučević obišao je Halu 1 Novosadskog sajma gde će od danas ujutru početi masovna imunizacija Novosađana i pozvao ih da se odazovu vakcinaciji...- Danas očekujemo dolazak oko 730 Novosađana, tako...


Ustavni sud odobrio pomoć Nemačke zemljama u krizi | EurActiv Srbija\nUstavni sud odobrio pomoć Nemačke zemljama u krizi\nObjavljeno : 07.09.2011.\t Tweet\nNemački Savezni ustavni sud je 7. septembra doneo odluku koja kaže da nemačko učešće u finansijskoj pomoći Grčkoj i drugim zemljama u dužničkoj krizi nije u suprotnosti sa osnovnim zakonom zemlje. Sud je odbacio nekoliko tužbi u kojima se zahtevalo da se obustavi nemačko učešće u spasavanju zajedničke valute, evra.\nPredsednik ustavnog suda Andreas Foskule (Vosskuhle) istakao je da "presuda ne sme da se protumači kao blankoo vlašćenje za učešće u daljim paketima pomoći". Naveo je da "ne sme da postoji automatizam u plaćanju koji će da obesmisli prava saveznih poslanika" i da "paketi pomoći moraju da budu jasno definisani, a poslanicima data mogućnost kontrole i obustave pomoći".\nSud je sve na ovu temu pristigle tužbe sažeo u jednu. Podnosioci su u Nemačkoj poznati kritičari Evropske unije i evra, kao što su ekonomisti Joahim Štarbati (Joaćim Starbatty), Albreht Šahtšnajder (Albrećt Sćaćtsćneider) i savezni poslanik bavarske Hrišćansko-socijalne unije (CSU) Peter Gauvajler (Gauweilwer). Oni su ranije, u različitim fazama evropske integracije, podnosili slične tužbe ustavnom sudu.\nSud je u odluci naveo da protivustavnih poteza nije bilo ni u prošlogodišnjoj odluci o učešću u pomoći Grčkoj davanjem garancija od 123 milijarde evra. Za razliku od tužilaca, Sud nije smatrao da su usvajanjem enormne pomoći ograničene mogućnosti poslanika Bundestaga da utiču na budžetsku politiku.\nOva odluka najviše sudske instance znači da vlada može da nastavi s procedurom donošenja odluka o nemačkom učešću u proširenju paketa pomoći prezaduzenim zemljama.\nAli, pravni problemi nisu jedini koji su stajali na tom putu. Više poslanika vladajuće konzervativno-liberalne koalicije kancelarke Angele Merkel protivi se daljem nemačkom učešću u paketu mera pomoći i nije sigurno da će do kraja meseca, za kada je u Bundestagu predviđeno glasanje o merama koje je 21. jula usvojila evro zona, promeniti stav.\nZakon koji je vlada već usvojila predviđa da se nemačko učešće u kreditnim garancijama za zemlje u dužničkoj krizi poveća sa sadašnjih 123 na 211 milijardi.\nNemačka berza povoljno je reagovala na odluku ustavnog suda, a indeks vrednosti nemačkih akcija (Dax) porastao je neposredno posle vesti iz Karlsruea za tri odsto, na 5355 poena.\nAngela Merkel je rekla 7. septembra da je ohrabrena odlukom Saveznog ustavnog suda i ocenila da je sud potvrdio politiku koju je Nemačka vodila kako bi pomogla članicama evro zone u krizi. "Odgovornost prema svojim postupcima, solidarnost i otvoreno i transparentno delovanje, naravno uz učešće parlamenta, to je upravo put kojim smo išli", izjavila je Merkelova u Bundestagu i ponovila da će pružiti podršku drugim članicama ali uz stroge uslove.\nOna je rekla da "guranje problema pod tepih i priče o solidarnosti" nisu rešenje i pozvala zemlje u krizi da pojačaju strukturne reforme.\nIzvor: Beta i AFP\n: Ustavni sud o učešću Nemačke u planovima pomoći\n: Predsednik Češke protiv usvajanja evra\n: Francuska najavila mere štednje\n: Stratfor: Evropski lideri na prekretnici